بڕیاره 28 ی مانگی پـێنج ئێران و ئه‌مریكا سه‌باره‌ت به عێراق كۆبـبنه‌وه\nوه‌زیری ده‌ره‌وه‌ی ئێران مه‌نوچه‌هر موتـته‌كی ده‌ڵێت كاربه‌ده‌سـتانی ئێران و ئه‌مریكا له 28 ی مانگی پـێـنج كۆده‌بنه‌وه بۆ تاوتوێـكردنی باری ئاسایش و ڕێـگاكانی سه‌قامگیركردنی عێراق.\nڕۆژی پـێـنجشه‌ممه موتـته‌كی له ئیسلام ئابادی پایته‌ختی پاكسـتان ئه‌م لـێدوانه‌ی دا، كه له‌وێ به‌شـداری كۆبوونه‌وه‌یه‌كی ڕێـكخراوی كۆنگره‌ی ئیسلامی ده‌كات.\nموتـته‌كی گوتیشی جگه له مه‌سه‌له‌ی عێراق هیچ شتێـكی دیكه له به‌رنامه‌ی كاری وتووێژه‌كانی نێوان ئێران و ئه‌مریكادا نیـیه. هه‌روه‌ها گوتی كۆبوونه‌وه‌كه له عێراق ئه‌نجام ده‌درێت و پـێشـبینی ده‌كرێت له‌سه‌ر ئاسـتی باڵیۆز ببه‌سترێت.\nهه‌روه‌ها وڵاته یه‌كگرتووه‌كانی ئه‌مریكاش ده‌ڵێت وتووێژه‌كان ته‌نها ده‌رباره‌ی ڕه‌وشی عێراقه.\nشـایانی ئاماژه پـێـكردنه هیچ جۆره په‌یوه‌ندیـیه‌كی دیبلۆماسی نێوان ئه‌مریكا و ئێراندا نیـیه. به‌ڵام به‌ڕێوه‌به‌رایه‌تی سه‌رۆك بوش له‌وه‌تای سـاڵی 2005 ه‌وه گوتویه‌تی ئاماده‌یه كه وتووێـژ به ڕێـگای باڵیۆزی ئه‌مریكا له به‌غدا و ته‌نیا له‌سه‌ر عێراق له‌گه‌ڵ تاراندا بكات.\nسه‌باره‌ت به‌م هه‌واڵه په‌یامنێری به‌شی ئینگلیزی ده‌نگی ئه‌مریكا له ئیسلام ئاباد، بنیامین ساند، ڕاپـۆرتێـكی ناردووه و هه‌ردوو هاوكارمان سمكۆ عه‌زیز و شوان سه‌عید وه‌ریانگێڕاوه‌ته سه‌ر زمانی كوردی، وه ده‌توانن گوێبیسـتی بن له ڕێـگه‌ی كلیـكـكردنی ئه‌و فایله ده‌نـگیـیه‌ی سه‌ره‌وه.


ئەنجومەنی گەنجانی قوشتەپە مێزگردی سێیەمی رێكدەخات\nبەپابەندیی ڕێنماییە تەندروستییەكان و بەمەبەستی تاوتوێكردنی كارەكانی لیژنەی كۆكردنەوەی ئاستی ڕێژەی بێكاریی لەقوشتەپە و ئامادەكاری بۆ چالاكی دیكە، ئەنجومەنی گەنجانی قوشتەپە سێیەم مێزگردی خۆی ئەنجامدا.\nمێزگردەكە رۆژی پێنج شەممە 19ـی 11ـی 2020 بەئامادەبونی ئەندامانی ئەنجومەنەكە لەشاری هەولێر سازدرا، تیایدا سەرەڕای ئامادەكاریی بۆ كۆبونەیەكی جەماوەری، هاوكات گفتوگۆی كارەكانی لیژنەی ڕاسپێردراو بۆ كۆكردنەوەی زانیاری لەبارەی ئاستی بێكاری كرا.\nهەروەها گفتوگۆی چۆنیەتی پێشخستنی زیاتری كارەكانی ئەنجومەنەكەش كرا کە تیایدا ئەندامەکان سەرنج و پێشنیاریی خۆیان لەبارەی وردەكاری كارەكانیان خستەڕوو.\nهەر لەكۆبونەوەكەدا، بڕیاردرا لەداهاتویەكی نزیكدا كۆبونەوەیەكی فراوان بەبەشداری كەسانی پسپۆڕ و چالاكوان و كاربەدەستانی حكومیی رێكبخرێت كە تیایدا دەربارەی ئاستی بێكاری لەناوچەی قوشتەپە گفتوگۆ بكرێت.\nئەنجومەنی گەنجانی سەركردەی قوشتەپە یەكێكە لەو ئەنجومەنانەی كە ڕێكخراوی ئاشتی و ئازادی سەرپەرشتیان دەكات و لەژمارەیەك گەنجی خۆبەخشی ناوچەی قوشتەپە پێكدێت كە ئامانجییان برەودانی زیاترە بەتواناكانی گەنجان و بەشداری پێكردنیان لەناوەندەكانی بڕیاردان.


بۆ یەکەمین جارە لە دوای ٢٤ ساڵ؛ سۆنی بەشداری کۆنگرەی E3ـی ساڵی داهاتوو ناکات – کەی ئای تی ئێن\nکۆنگرەی نمایشکردنی یارییەکان ناسراو بە E3 هەموو ساڵێک ئەنجام دەدرێت و کۆمپانیاکانی بواری گەشەپێدانی یاری نوێترین یارییەکانی خۆیانی تێدا نمایش دەکەن. کۆمپانیای سۆنیش لە کۆمپانیا پێشەنگەکانی بواری یارییە و بۆ ماوەی ٢٤ ساڵە یاری نوی بۆ بەکارهێنەران نمایش دەکات و بەردەست دەکات. بەڵام لە هەواڵێکی فەرمی سۆنیدا دەرکەوت کە کۆمپانیاکە بەشداری کۆنگرەی داهاتووی E3 لە ساڵی ٢٠١٩ـدا ناکات. هەر لەم مەبەستەشدا سۆنی پەیامێکی بۆ یاریکەرانی پلەیستەیشن هەیە.\nسۆنی بۆ هەوادارنی پلەیستەیشن: “یاریکەرانی پلەیستەیشن بۆ ئێمە مانای جیهانن و ئێمەش هەمیشە ویستومانە داهێنان بکەین. هەروەها بیکردنەوەی جیاوازمان و ئەزموونکردنی شتەکان لە ڕێگەی جیاوازتر و پیدانی چێژ بە یاریکەرانی پلەیستەیشن. بڕیارمان داوە بەشداری لە کۆنگرەی ساڵی داهاتووی نمایشکردنی یارییەکان (E3) نەکەین، ڕێگەی زیاتر و باشتر دەدۆزینەوە و لە چاوەڕوانیداین بۆ ئاشکراکردنی پلانەکانمان بۆ ئێوە!”\nلە ڕابردوودا سەرۆکی کۆمپانیای سۆنی پلانەکانی پلەیستەیشنی ئاشکرا کرد و، زانیمان کە سۆنی دەیەوێت هەوڵەکانی بۆ پلەیستەیشن ٤ کەمتر بکاتەوە ئەمەش بە ئەگەری زۆرەوە لە پێناو دەستپێکردنی ئامادەکاری ڕاگەیاندن و ناساندنی ئامێری نوێی پلەیستەیشنە بە ناوی پلەیستەیشن ٥، کە لەوانەیە لە ساڵی ٢٠٢٠ یان ٢٠٢١ بیبینین.


جەنەراڵ و شەرعیەت\nلە پاش لێدان و هەتکردن و پەکخستن وهەڵوەشاندنەوەی پەرلەمان و حکومەت لە لایەن پارتییەوە، چی ماوە بووترێت و بکرێت؟ لە پاش هەرەسهێنان بە پرۆسەی سیاسی و تێکشکاندنی کۆڵەکەکانی دامەزراوە حکومییەکان بە شێوەیەکی دڕندانە و بە نەشتەرگەرییەکی سیزریانە لە لایەن پارتێکەوە کە بە تارماییەکانی مێژوو ئاییندە زەوت دەکات چی ماوە تۆمارکرێت؟ پارتێک سڵ ناکاتەوە لەوەی پەنا بباتە بەر هەموو ئامرازێکی وەهمی بە پاساوی وەهمی بۆ ئەوەی به هەر نرخێک، دوور لە هەر مۆراڵێک، بخوازێت لە دەستەڵاتە وەهمیەکەیدا بمێنێتەوە. ئەم کارە، بە داخەوە، چارەنووسی نەتەوەیەک، کە لە دووریانێکی مەترسیداری مێژوودایە بەرەو هەرەس بە کێش دەکات و هەر پرۆژەیەک کە ئەگەر هەبێت بۆ ئاییندە دادەڕمێت.\nدواترین هەوڵی پارتی بۆ سەپاندنی شەرعیەت پەنابردنە بەر جەنەراڵە بێگانەکانە بۆ قۆستنەوەی شەرعیەت بۆ پاشماوەی ئەو دامەزراوە حکومییانەی کە بە ئیفلیجی و نەزۆکی و سەقەتی لە پایتەختی کوردستاندا ماونەتەوە.هاتنی جەنەراڵێکی باڵای ئەمەریکی وپێشوازیکردنی لە لایەن سەرۆکی پێشووی هەرێم ئەوەندەی تەفسیری لۆکاڵی و کەلتووری و حیزبیانەی کوردی دەگرێتە خۆی، ئەوەندە مانای یاسایی و حکومی و بەهای سیاسی نێودەوڵەتی لە خۆ ناگرێت.\nبە داخەوە، راستییەکی درەوشاوە و حاشاهەڵنەگرە کە هەرگیز ئەو جەنەراڵانە، تەنانەت وەزارەتی دەرەوەی ئەمریکیش بۆیان نییە و نەیانوتوە کە پشتگیری لەو کارە قێزەوەنە دەکەن کە پارتی کردی لە دوورخستنەوەی دووم هێزی سیاسی لە پەرلەمان و حکومەت زۆر ئابروویانە. وەزارەتی دەرەوەی ئەمریکی لەسەر زمانی قسەکەری رەسمی وەزارەتەوە وتوویەتی مەسەلەی سەرۆکایەتی هەرێم دەبێت لەلایەن سیاسییەکانی کوردەوە خۆیان چارەسەر بکرێت، هەرئەوەندەیە کە ئەوان واتە وەزارەتی دەرەوەی ئەمەریکا وەک دۆخێکی "دیفاکتو" مامەڵە لەگەڵ ئەم دۆخەدا دەکەن.\nشەرعیەت لە هەناو و پەرەسەندنەکانی کۆمەڵگەوە بەدەست دەهێنرێت ،کێ هەیە ئەم راستییە نەزانێت، کێ هەیە چارەنووسی خۆی بداتە دەست کەسانێک کە نەوەک خاوەنی پرۆژەی ئاییندە نیین بەڵکو تێکدەری پرۆژەی داهاتووی نەتەوەیەکن. نەتەوەیەک کە زۆر بە ئاسانی درک بە تاڵییەکانی رۆژانی رابردوو دەکات کە بە روونی بەرجەستەیە لەم هەنگاوەی دوایی پارتی بۆ سرینەوەی دەنگی حەقی زیاتر لە نیو ملیون کەس کە بە بێ بەرژەوەندی لە کاتی دەنگداندا دەیان روانییە دروستکردنی ئاسۆیەکی نوێ بۆ کۆمەڵگە و بەرپاکردنی ریفۆرمێکی سەرتاسەری مەدەنیانە.\nبرادەرێکی زۆر نزیک کە خوێنەوارێکی راستەقینەی جووڵە و پەرەسەندنەکانی کۆمەڵگەی کوردییە لەپاش کەوتنی سەدام وتی پاش نەمانی سەدام هیچ ماوە لەسەری بنووسین؟ بەداخەوە ئازیزم، هەر لەو کاتەوە ئێمە لە کارەساتەوە دەپەرینەوە بۆ کارەسات. بەراستی ئێمە لەگەڵ مێژووی خۆماندا راستگۆیین!\nدواجار، دەبێت بە پارتی بڵێین کە خەونی بەرهەمهێنانی ئاییندە لە جەنەراڵەکانەوە دانابارێت، ئەم سەرگوزشتەیەش وەک هەر حکایەتێکی دیکەی کوردی دەبێتە ئەفسانەیەکی قێزەوەن بۆ نەوەکانی داهاتوو. ئەگەر فریا نەکەوین و نەخشە رێگایەکی واقیعی دانەرێژین دەبێتە سەرەتای کۆتایهێنانی پرۆژەی نەتەوەیەک. با بەرە و هەڵدێر گلۆر نەبینەوە.


کۆچی‌دوایی مامۆستایەکی ئایینی و نیشتمانپەروەر لە ناوچەی بانە - KDPmedia\nHomeهەواڵکۆچی‌دوایی مامۆستایەکی ئایینی و نیشتمانپەروەر لە ناوچەی بانە\nمامۆستا مەلا حەسەن ئەحمەدی ناسراو بە مامۆستا حەسەن سارکێ، خەڵکی ناوچەی بانە لە تەمەنی ١٢٠ساڵەی‌دا ماڵاوایی لە ژیان کرد.\nمامۆستا مەلاحەسەن ئەحمەدی کەسێکی ئاییینی و تا سەرئێسقان کوردپەروەر بوو کە هیچ کات لە یاد نەتەوەبن‌دەستەکەی غافڵ نەبووەو لەو پێناوەش‌دا تووشی ئازار و ئەزیەتی زۆر بووە.\nناوبراو یەكێك لەو مرۆفە تێكۆشەرانە بوو کە لەو ئەوپەڕی باوەڕمەند‌بوونی بە خەبات و تێکۆشان بۆ سەرخستنی گەلەکەی، تەنیا سووچی مزگەوتی هەڵنەبژارد بەڵکوو بەپێی توانا بە گژی ستەم و زڵم‌دا چووەو لە دەورانی حكومەتی پاشایەتی بە هۆی چالاکیی سیاسی لە گەڵ پۆلێک لە تێکۆشەرانی دێموکرات چەندین ساڵ زیندانی کراو، لەو ماوەیەدا نموونەیەکی شیاو بوو لە خۆڕاگری و کۆڵنەدان.\nمامۆستا مەلا حەسەن ئەحمەدی لە یادی خەڵکی ناوچەی بانەو بەتایبەتی تێکۆشەرانی دێموکرات بەخۆشناوی دەمێنێتەوە.\nئەو تێکۆشەرە خواناسە دوای تەمەنێک ژیان بە ڕووسووری ڕۆژی ١٤ی ڕەشەمەی ٩٧ی هەتاویی بە هۆی نەخۆشییەوە لە شاری بانە ماڵاوایی لە ژیان کرد.\nڕاگەیاندنی حیزبی دێموکراتی کوردستان وێڕای ڕێزگرتن لە مامۆستایانی ئایینی و بەهەڵویست، پرسەو سەرەخۆشی خۆی ئاراستەی سەرجەم کەس‌وکار و بنەماڵەی خوالێخۆشبوو مامۆستا مەلا حەسەن ئەحمەدی دەکا و سێبووری و سەرسڵامەتیان بۆ بە ئاوات دەخوازێ.


ئێرانییەکان لە نزیک مەزاری سەییەدە زەینەب لە دیمەشق ئاهەنگی ساڵیادی شۆڕی 1979ی ئێران دەکەنەوە. سوپای پاسداران موڵکوماڵی لەم ناوچەیە کڕیوە. [خاوەنی وێنە: عالەم تیڤی]\nپارێزەرێکی سوری وتی لەم مانگانەی دواییدا، سوپای پاسدارانی کۆماری ئیسلامی ئێران هەوڵەکانی بۆ کڕینی موڵکوماڵ لە پارێزگاکانی سوریا زیاترکردووە، دوای ئەوەی پێشتر سەرنجی خستبووە سەر چەند بەشێکی دیمەشق.\nپارێزەری سوری بەشیر بەسام بە دیارونای وت سوپای پاسداران بووەتە خاوەنی سەدان موڵک و هۆشداریشیدا کە ئەمە هەوڵێکی مەترسیدارە کە لە داهاتوودا ئاکامی جددی لێدەکەوێتەوە.\nوتی پێشتر سوپای پاسداران کڕینی موڵکی سنووردارکردبوو بۆ چەند ناوچەیەکی دیاریکراوی شاری دیمەشق لە دەوروبەری مەزارە ئایینییەکان.\nبەسام وتی ئەوەش روونبۆتەوە کە سوپای پاسداران خاوەندارێتی موڵکەکان وەردەگرێت بەبێ ئەوەی خاوەندارێتییەکە بگوازرێتەوە، کە چەند موڵکێک لە خاوەنە راستەقینەکانیان کڕدراون لەڕێی لایەنی سێیەمەوە، زۆر کات بە نرخی زۆر داشکێنراو.\nلافیته‌یه‌ك کە فەرماندەی کوژراوی هێزەکانی قودسی سەر بە سوپای پاسداران، قاسم سوله‌یمانی، پیشاندەدات لە میانەی مەراسیمێکی سوپای پاسداراندا لە دیمەشق. [خاوەنی وێنە: ئەخبارجەهادی]\nوتی ئەو نرخانەی پێیکڕدراون لەڕێی هەڕەشکردن یان ترس و تۆقاندنه‌وه بە دۆخی ئەمنی و داڕوخانی ئابوری، هێنراونەتە خوارەوە.\nبەسام وتی جگە لە دیمەشق، کڕینی موڵک لەلایەن سوپای پاسدارانەوە لە پارێزگاکانی دێرە زوور، حومس، حەلەب و دەرعاش پشتڕاستکراوەتەوە.\nهۆتێلەکانی دیمەشق لە دەستی سوپای پاسداراندا\nوتی سوپای پاسداران توانیوێتی ژمارەیەک هۆتێل لە دیمەشق بکڕێت، کە شوێنێکی گەورەی گەشتیاریی ئایینییە و دەکرێت وەک سەرچاوەی سەرەکیی داهات بۆ سەدان سوری و ئابوری سوریا بەگشتی بەکاربهێنرێت.\nوتی ئەو هۆتێلانە پێکدێن لە فۆینیکا، دیمەشق ئینتەرناشناڵ، پێترا و چەندانی دیکە لە ناوەندی پایتەختی سوریا.\nسوپای پاساداران چەکدارەکانی لە بەشێک لەو موڵکانە جێگیردەکات و دەیانگۆڕێت بۆ ناوەندی ئایینی و کەلتوری، لەڕێیانەوە دەیەوێت نفوزی خۆی زیادبکات و ئه‌ندامانی نوێ بۆ نێو ریزی میلیشیاکانی رابکێشێت.\nبەسام وتی ئەم جۆرە لە چالاکییە بێشک گۆڕانکاریی دیمۆگرافی لەو ناوچانە دەهێنێتە ئاراوە.\nوتی: "ناوەندەکانی رژێمی سوریا بەشێوەیەکی ناڕاستەوخۆ لەگەڵ سوپای پاسداران هەماهەنگییان کردووە بە ئاسانکاریکردن لە گواستنەوەی خاوەندارێتی دەیان موڵک، کە لەلایەن ئەو سوریانەوە خاوەندارێتی دەکرێن کە ئاوارەبوون یان لە وڵاتەکە هەڵهاتوون."\nوتی خاوەنەکانی زۆربەی ئەو موڵکانە ناسراون بەوەی دژی رژێم وەستاونەتەوە، ئەمەش وادەکات جارێکیتر گەڕانەوەیان بۆ ماڵەکانی پێشوویان زەحمەتبێت.\nئەم هەڵمەتی کڕینی موڵکوماڵە هاوکاتە لەگەڵ بوژاندنەوەی ژێرخان، لەکاتێکدا رژێم گرێبه‌ست دەبەخشێت بەو ده‌زگایانه‌ی سوپای پاسداران هاوکاریی داراییان دەکات، بەتایبەتی جیهاد بینا، کە لەلایەن حیزبوڵاوە بەڕێوەدەبرێت.\nدەزگاکانی هەواداری سوپای پاسداران هه‌وڵده‌ده‌ن کاریگەرییان هەبێت لە سوریا\nلەڕێی تۆڕی دەزگا هەوادارەکانیانه‌وه، سوپای پاسدارانی ئێران هانی دڵسۆزی دەدەن بۆ رێبەری ئێران ئایەتوڵلا خامنەیی.


به‌رنامه‌ی پارتی دیموكراتی كوردستان بۆ هه‌ڵبژاردنی ئه‌نجوومه‌نی نوێنه‌رانی عێراق2018\nMON, 16 APR 2018 10:49 | KDP.info\nده‌ستكه‌وتی زیاتر بۆ كوردستان\nلیستی ژماره 184\nبۆ ھەڵبژاردنی ئەنجوومەنی نوێنەرانی عێراق\nپارتی دیموکراتی کوردستان کاردەکات بۆ پاراستنی مافی کورد و کوردستانیان. ئێمە باوەڕمان وایە ئه‌و مافانه به دڵنیابوونەوە لە مافی هەموو عێراقییەکان دەپارێزرێت. عێراق ئەوکاتە سەرکەوتوو دەبێت کە حکومەتی فیدراڵی رێز لە ده‌ستوور و فیدراڵیزم و دەسەڵاتی یاسا و فرەڕەنگی هەموو پێكهاتاكان بگرێت کە لە عێراقدا دەژین.\nپارتی دیموکراتی کوردستان هەمیشە مافی خه‌ڵكی کوردستانی لە پێش هەموو شتێکەوە داناوە. خه‌باتده‌كه‌ین پێگەی کورد و كوردستان لە عێراق و دەرەوە به‌هێز بێت. هه‌روه‌ها لەگەڵ پارتەکانی دیکەی عێراقدا کاردەکەین کە هەمان تێڕوانینیان لەسەر عێراقی فیدراڵ هەیە و باوەڕیان بە پێكه‌وه‌ژیان و فرەڕەنگییە.\n4. جێبه‌جێكردنی ده‌ستوبردی مادده‌ی سه‌دوچل (140) به ئاساییه‌كردنه‌وه و سه‌رژمێری و راپرسییه‌وه و كۆتاییهێنان به ره‌وشی ناجۆری كه‌ركوك و كۆی شار و شارۆچكه‌كانی ناوچه كوردستانییه‌كانی ده‌ره‌وه‌ی ئیداره‌ی هه‌رێم. هه‌روه‌ها قه‌ره‌بووكردنه‌وه‌ی ته‌واوی زیانلێكه‌وتوانی روداو و شاڵاوه‌كانی 16ی ئۆكتۆبه‌ری 2017.\n5. پاراستنی سیستمی كۆماریی ئیتیحادیی دیموكراتیی فره‌یی و دامه‌زراندنی ده‌وڵه‌تێكی مه‌ده‌نیی موئه‌سسه‌ساتی به‌رمه‌بنای شه‌راكه‌ت و هاوڵاتیبوونی یه‌كسان.\n6. عێڕاق وڵاتی فره‌نه‌ته‌وه و ئاین و ئاینزای جیاوازه، ده‌بێ رێز له جیاوازیه‌كان بگیرێت و ئازادییان بۆ فه‌راهه‌م بكرێت و ئه‌و جیاوازیانه ببنه خاڵی به‌هێزی وڵاته‌كه و، ئیرهاب و گوشاری كه‌به‌مه‌به‌ست دروستده‌كرێت به‌ئامانجی كۆچپێكردن بۆ گۆڕینی دیمۆگرافیا، كۆتایی پێ بێت.\n7. دامه‌زراندنی ئه‌نجوومه‌نی ئیتیحادی و ده‌رچواندنی هه‌موو ئه‌و یاسایانه‌ی له ده‌ستووردا بنه‌مایان داڕێژراوه، هه‌روه‌ها ئه‌نجامدانی سه‌رژمێریی گشتیی دانیشتووان.\n10. بێلایه‌نی سوپای عێڕاق و هه‌یكه‌له و ئه‌رك و ده‌سه‌ڵاته‌كانی به‌گوێره‌ی مادده و بڕگه‌كانی ده‌ستووربێت، هه‌روه‌ها رێگریكردن له میلیتاریزه‌كردنی كۆمه‌ڵگا.\n11. هاوكاری دادپه‌روه‌رانه و دانپێدانان به پێشمه‌رگه و دابینكردنی ماف و پێداویستیه‌كانی له هه‌موو رویه‌كه‌وه، كه به ئازایه‌تی و خۆڕاگری و پێشكه‌شكردنی هه‌زاران شه‌هید و بریندار كوردستان و عێڕاقیان و جیهانیشیان له تیرۆریستان پاراست.\n12. بۆ چاكسازی ئابوری و دارایی بنه‌ڕه‌تی كه عێراق له داروخانی ئابوری قورتار بكات.\n13. بۆ ریفۆرمێكی سیاسی و ئیداری گشتگیر كه رێز و سه‌روه‌ریی بۆ دامه‌زراوه نیشتمانییه‌كان و سه‌ربه‌خۆیی بۆ ده‌سه‌ڵاتی دادوه‌ری ده‌سته‌به‌ربكات.\n14. داكۆكیكردن له مافه سیاسی و ئیداری و كولتورییه‌كانی توركمان و كلدان سریان ئاشوری و ئه‌رمه‌ن مافی كوردانی ئێزدی و فه‌یلی.


کشانەوەی هێزەکانی ئەمریکا لە سوریە ئەگەرچی زووتر لە وادەی خۆی بوو، بەڵام چاوەڕوان نەکراو نەبوو\nلە ماوەیەکی کورتی دوای بڕیارەکەی دوناڵد ترامپ سەرۆک کۆماری ئەمریکا سەبارەت بە کشانەوەی سەربازانی ئەمریکایی لە سوریە، خەبەر دێت کە دەوڵەتی تورکیە هێزەکانی لەسەر سنوری سوریە كۆكردۆته‌وه. تانک و ماشێنە نیزامیەکانی تورکیە گوازراونەتەوە بۆ ئوستانی کیلیس. ڕەجەب تەیب ئۆردوغان، سەرۆک کۆماری تورکیە پێشتر وتبوی ئەڕتەشی ئەو وڵاتە دەیەوێ لە دژی هێزەکانی سوریەی دیموکراتیک، دەست بە شەڕ بکات. بەڵام دوێنێ ئەو لە قسەکردنێکی نوێدا لەم بارەیەوە وتی عەمەلیاتی نیزامی لە رۆژهەڵاتی فوڕات وەدوا دەخات تا بزانێ بارودۆخەکە، لە ئاکامی کشانەوەی ئەمریکا لە سوریە، چۆن دەبێت. لەگەڵ هەموو ئەمانەدا ئاشکرایە کە بە کشانەوەی هێزەکانی ئەمریکا لە سوریە، دەستی دەوڵەتی تورکیە لەم وڵاتەدا بۆ هەر کارێک کراوەتر دەبێت.\nبڕیاری ترامپ سەرۆک کۆماری ئەمریکا بۆ کشانەوە لە سوریە بە پێچەوانەی ئەوەی کە دەوترێت، رووداوێکی چاوەڕوان نەکراو نەبوو، ئەم بڕیارە ئەگەرچی کاتی ڕاگەیەندنەکەی لە ڕوانگەی هێندێک لە ئەندامانی دەوڵەتی ئەمریکاوە گونجاو نەبوو، بەڵام درێژەی هەمان سیاسەتە کە ئۆباما لە عێراق ئەنجامیدا و بوو بە هۆی لێک هەڵوەشانی ئەڕتەشی عێڕاق و بەهێز بوونی داعش. وادیارە ئەمجارە ئەردوغان بە ترامپی وتوە کە ئەرکی بەرگرتن لە سەرهەڵدانەوەی سەرلەنوێی داعش لە سوریە دەگرێتە ئەستۆ. بڕیارەکەی ترامپ بۆ بردنەدەری هێزەکانی ئەمریکا لە سوریە ڕەنگە بۆ ئەوانە چاوەڕوان نەکراو بوو بێت، کە بەرەو پێش چوونی ستراتیژی خۆیان لە سوریە بە حوزوری ئەمریکا لەم وڵاتەدا گرێدابوو.\nشەش ساڵ بەسەر کاتێکدا کە بزوتنەوەی ناسراو بە رۆژئاوا بە ڕێبەری حیزبی یەکێتی دیموکراتیکی گەل پ. ی. د تێیدا پێکهات، تێپەڕ دەبێت. لەو کاتەدا هێزەکانی ڕێکخراو لە لایەن ئەو حیزبەوە لە حاڵێکدا کە بەشار ئەسەد بۆ پاراستنی پێتەخت لە هێرشی نەیارانی هێزەکانی بە ناچار لە ناوچە کورد نشینەکانی سوریە کشاندبۆوە، کەلێنی دەسەڵاتیان پرکردەوە و کۆنترۆڵی بەشێک لە باکوری سوریەیان بە دەستەوە گرت. لە ماوەی ٣ ساڵدا کە ئەم ناوچەیە هێشتانەکەوتبوە بەر هێرشی داعش، لەچاو ناوچەکانی دیکەی سوریە خاوەنی ئەمنیەتێکی گونجاوتر بوو وە ژیانێکی ئازاد و دیموکراتیکی تێدا ئەزمون کرا. لە ساڵی ٢٠١٤ دا بەهێز بوونی داعش لە عێڕاق و دواتر لە سوریە ئەو ئارامییەی تێکدا. داعش بە هەموو توانایەوە هێرشی کردە سەر کۆبانی. هێزە چەکدارەکانی بەرگری بەخێرایی ڕێکخران. و خۆراگریەکی حه‌ماسی لە بەرانبەر هێرشی داعشدا شکڵی گرت. لەو کاتەدا هێزە ئاسمانیەکانی ئەمریکا ٣ حەوتو درەنگتر و لەژێر گوشاری بیرورای گشتیدا لەدژی داعش هاتنە شەڕەکەوە. دوای ئەوە بوو کە حوزوری هێزە نیزامیەکانی ئەمریکا لە رۆژهەڵاتی فورات بەرە بەرە پڕ ڕەنگتر بۆوە. بەڵام قەبارەی ئەم هێزانە قەت لە ئاستێکدا نەبوو کە خۆیان ڕاستەخۆ بچنە شەڕی زەوینیەوە لەگەڵ داعش. ئەم نەبەردە ئەساسەن لە لایەن هێزەکانی سوریای دیمەکراتیکه‌وە هیدایەت و ڕێبەری دەکرا.\nتا ئەو جێگایەی بە بزوتنەوەی رۆژئاوا دەگەڕێتەوە، شەڕ لەگەڵ داعش دوو قۆناغی هەبوو. قۆناغی یەکەم دیفاع لە بەرانبەر هێرشی داعش بۆسەر کۆبانی و ناوچەکانی تر و سەرئەنجام دەرپەڕاندنیان لە حەوزەی چالاکی و نفوزی جەماوەری ئەم بزوتنەوەیە. قۆناغی دووهەم پێش ره‌وی كردن بەرەو ڕەقە و شەڕ کردن لەو ناوچانەدا بوو کە ئێره ئیتر ڕاستەخۆ حەوزەی کار و نفوزی جەماوەری بزوتنەوەی رۆژئاوا نەبوو. قۆناغی دووهەم ئەساسەن بە هانددانی ئەڕتەشی ئەمریکا و بە وەعدەی بەردەوام بوونی پشتیوانی تەسلیحاتی و لوجستیکی لە هێزەکانی پاراستنی گەل بە کردەوە دەرهات. بەم جۆرە داعش لە ڕەقە کە دوای موسڵ بە پێتەختی دووهەمی داعش بە ئەژمار دەهات، دەرکرا. ئەم سەرکەوتنە بە قیمەتی گیان به‌خت كردنی بە سەدان کەس لە ژنان و پیاوانی گیان لەسەر دەستی رۆژئاوا دابین بوو.\nلە رۆژەکانی سەرەتای قۆناغی دووهەمی شەڕ لەگەڵ داعشدا ئێمە وتمان کە هێزەکانی رۆژئاوا نابێ بەبێ شەرت و مەرج بچنە ئەو قۆناغەوە. ئەگەر قۆناغی سەرەتا موقاومه‌تیكی مان و نه‌مان بوو بۆ دیفاع لە ناوچە ئازاد کراوەکان و دەستکەوتە کۆمەڵایەتیەکانی، قۆناغی دووهەم، بۆ بزوتنەوەی رۆژئاوا خاوەنی ئەو ڕادەیە لە ئەولەویەت نەبوو. ئەگەر قەرار بوو هێزەکانی پاراستنی گەل بچنە نێوم ئەم قۆناغەوە، دەبوو لەسەر بنەمای قەراردادێکی ڕەسمی و ڕاگەیەندراو لەگەڵ هێزەکانی ئیتیلافی دژی داعش بە ڕێبەریی ئەمریکا و بە چاودێری رێكخراوی نێونەتەوەییەکان بەڕێوە چوبایە. ناوەرۆکی ئەم تەوافوقنامەیە دەیتوانی لەوانە وەرگرتنی زەمانەتگەلی قابیلی قەبوڵ لەبەرامنبەر بەرگرتن لە هێرشی تورکیە بۆ سەر رۆژئاوا بێت. لە لایەکەوە بزوتنەوەی رۆژئاوا ئەو تواناییەی هەبوو کە مەرجەکانی جێی سەرنجی خۆی بۆ دریژەدان بە شەڕ لەگەڵ داعش داسەپێنێ. بوونی ژنان و پیاوانی شەڕکەری پڕ شور کە له پاراستنی ده‌سكه‌وته‌كان و له به‌رگه‌یه‌كی ره‌وادا خارا بوون، ئەو تواناییەی بەخشی بووە ڕێبەریی سیاسی پ. ی. د. و لە لایەکی دیکەوە دەوڵەتی ئەمریکاش بۆ شکاندنی داعش پێویستیەکی حەیاتی بە هێزێکی مەیدانی هەبوو. لە حاڵێکدا کە ئەمریکا و هێزەکانی تری ئیئتیلاف نەیاندەویست هێزە زەمینیەکانیان دەرگیری ئەم شەڕە بکەن، کەوابوو بژاردەیەکی تریان نەبوو بۆ درێژەدانی شەڕ لەگەڵ داعش.\nلەو کاتەوە کە دەوڵەتی تورکیە بە چاو پۆشی کردنی ئەمریکا هێرشی کردە سەر عەفرین، دیار بوو کە دەوڵەتی ئەمریکا بەرژەوەندیەکانی لە درێژەی هاوپەیمانی لەگەڵ دەوڵەتی تورکیەدا دەبینی و لە ڕاستیدا بزوتنەوەی رۆژئاوا شوێنێکی لە ستراتیژی ئەمریکا لە ناوچەکەدا نابێت و درەنگ یان زوو بە تەواوی پشتی تێدەکات. له راستیدا مەترسی هێرشی ئەڕتەشی تورکیە، بزوتنەوەی رۆژئاوای بەناچار خستۆتە بارودۆخێکەوە کە چاره‌یه‌كی نه‌بێ غه‌یری ئه‌وه‌كه لەگەڵ دەوڵەتی بەشار ئەسەد دەست بکات بە وتووێژ و سازان. کاربەدەستانی نزیک لە بەشار ئەسەد، نایشارنەوە کە خوازیاری تێکەڵ بوونی هێزەکانی پاراستنی گەل لەگەڵ ئەڕتەشی سوریەن. لە ئەگەرێکی وەهادا ئەوەی کە لە بزوتنەوەی رۆژئاوا دەمێنێتەوە، پاراستنی دەستەوتە کۆمەڵایەتیەکانی خەڵکە لە بواری خۆبەڕێوەبەری و ئیدارەی دیموکراتیکی کاروبارەکان لەم ناوچەیەدا. دەستکەوتێک کە بە قایم تر بوونی پێگەی بەشار ئەسەد، بێگومان ئه‌ویش هێرشی دەکرێتەسەر. دیفاع لەم دەست کەوتانە و خەبات بۆ پاراستنیان، ناوەرۆک و کاکڵی درێژەی بزوتنەوەی رۆژئاوا لە بارودۆخی تازەدا پێکدێنێ.


بڕیارە ئەمڕۆ لە بەغدا دژی كابینەكەی عەللاوی خۆپیشاندانی ملیۆنی ئەنجامبدرێت - باسک نێت\nدەستپێك/ هەواڵ/ عێراق/بڕیارە ئەمڕۆ لە بەغدا دژی كابینەكەی عەللاوی خۆپیشاندانی ملیۆنی ئەنجامبدرێت\nIraqi supporters of Shiite cleric Moqtada al-Sadr wave the national flag as they listen to his speech during a demonstration in Baghdad's Tahrir Square on February 26, 2016, calling for governmental reform and elimination of corruption. / AFP / AHMAD AL-RUBAYE (Photo credit should read AHMAD AL-RUBAYE/AFP/Getty Images)\nبڕیارە ئەمڕۆ لە بەغدا دژی كابینەكەی عەللاوی خۆپیشاندانی ملیۆنی ئەنجامبدرێت.\nدژی متمانەدان بە کابینەکەی محەمەد تۆفیق عەللاوی، بڕیارە ئەمڕۆ خۆپیشاندانی ملیۆنی لە بەغدا ئەنجامبدرێت، بۆ ئەم مەبەستەش هەزاران کەس لە چەند پارێزگایەکی دیکەی باشوور و ناوەڕاستی عێراقەوە روویان لە بەغدا کردووە.\nخۆپیشاندەران بە نیازن بەرامبەر ناوچەی سەوز خۆپیشاندان بکەن، کە باڵەخانەی ئەنجوومەنی نوێنەران و دامودەزگاکانی دیکەی حکومی و باڵیۆزخانە و رێکخراوە نێودەوڵەتییەکانی لێیە.\nئەمە لەكاتێكدایە بڕیارە ئەمڕۆ پەرلەمانی عێراق دەنگ بە كابینەكەی عەللاوی بدات.\nبە فەرمی ئەمڕۆ دەروازەی تەوێڵە دەکرێتەوە


NNSROJ: ڕێکخراوێکی داکۆکیکاری مافی مرۆڤ ڕایدەگەیەنێ کە میلیشیاکانی حەشدی شەعبی، ژمارەیەک هاووڵاتیی سیڤیلی سەر بە مەزهەبی سوننەیان لە پارێزگەی دیالە کوشتووە.\nتۆڕی جیهانیی مافی مرۆڤ کە دامەزراوەیەکی نۆڕوێژییە، لە ڕاپۆرتێکدا باس لە کوژرانی "لانیکەم ٣٠ کەس" لە هاووڵاتیانی سیڤیلی سەر بە مەزهەبی سوننە دەکات بەدەست چەکدارانی حەشدی شەعبی لە پارێزگەی دیالە.\nڕۆژنامەی "ئەلقودس ئەلعەرەبی"ش ئاشکرای کردووە کە میلیشیا شیعەکان، ڕۆژی ١٣ی ژانوویە، لە شارۆچکەی "شارەبان"ی سەر بە دیالە، لانیکەم ١١ هاووڵاتیی بێچەکیان کوشتووە کە سەر بە مەزهەبی سوننە بوون.\nڕێکخراوە داکۆکیکارەکەی مافی مرۆڤیش ، وێڕای ئاماژە بەو هەڵکشانی ڕێژەی توندوتیژییەکان بە دژی هاووڵاتیانی سوننە مەزهەب لە عێراق، ئاشکرای کردووە کە لە ماوەی ڕابردوودا، تەنیا لە پارێزگەی دیالە، لانیکەم دە مزگەوتی سوننەکان ئاگریان تێبەردراوە.\nهاووڵاتیانی ناوچەکە و هەندێ لە گرووپ و دەستە سوننەکانی ئەو ناوچەیە، چەکدارانی حەشدی شەعبی بەوە تاوانبار دەکەن کە "کوشتاری ئێتنیکی و مەزهەبی" ئەنجام دەدەن.\nبلاوبوونەوەی ئەم زانیاریانە لە کاتێکدایە کە لە چەند ڕۆژی ڕابردوودا، لە ئەنجامی چەند تەقینەوەیەکدا لە ناوچە شیعەنشینەکانی عێراق، دەیان هاووڵاتیی سیڤیل گیانیان لە دەست دا. داعش بەرپرسیارەتیی ئەو تەقینەوانەی گرتووەتە ئەستۆ،\nفەرماندەیەکی پێشمەرگەش لە میحوەری گەرمیان، لە چەند ڕۆژی ڕابردوودا ڕایگەیاندبوو کە هێزەکانیان، بەهۆی پەرەئەستاندنی کێشەی نێوان عەرەبە شیعە و سوننەکان لە ناوچەکە، لە حاڵەتی ئامادەباشیدان.\nشیاوی ئاماژەیە کە سەلیم جبووری، سەرۆکی پارلەمانی عێراق، داوای لە حکوومەتی ناوەندیی عێراق کردووە کە بۆ پاراستنی ئاسایشی هاووڵاتیان، هێزی زیاتر ڕەوانەی ناوجەکە بکات.\nئامادەکاریی گرتنەوەی موسڵ "لە دوا قۆناخی خۆیدایە"


شکستهێنانی دانیشتنی ١٩ی ئابی پەرلەمانی کوردستان، پێوەرێکی درووستە، بۆ هەڵسەنگاندنی دیدوبۆچوونی نوخبەی دەسەڵاتداری ئەم هەرێمە، کە چەند باوەڕی بە ئاڵوگۆڕی ئاشتییانەی دەسەڵات و چەند ئامادەیە ڕێز لەبڕیاری زۆرینەی پەرلەمانی بگرێت.!\nدوو ساڵ لەمەوبەر و لە ڕۆژی ١٩ی ئاب، ڕووداوێکی کەم وێنە و گرنگ لە خەباتی پەرلەمانی هەرێمی کوردستان ڕوویدا، کە پاش دوو ساڵ بەسەر ئەو ڕوداوەدا زۆرێک لەم ڕوداوانەی ئێستا لە هەرێمی کوردستان ڕوودەدەن، پەرچەکرداری ئەو ڕووداوەیە و لە منداڵانی ئەوەوە لەدایک بووە!. بەتایبەتیش (موچە بڕین و تەنگەژەی سیاسی و پەکخستنی پەرلەمان و گەڕانەوە بۆ بە دێوبوونی حیزب!).\n١٩ی ئاب، لە بنەڕەتدا، پڕۆژە یاسای پێنج لایەنی کوردستانی بوو (گۆڕان، یەکێتی، یەکگرتوو، کۆمەڵ، بزوتنەوە) بۆ گۆڕینی سیستمی سیاسی هەرێمی کوردستان، لە سەرۆکایەتییەوە، بۆ پەرلەمانی.\nپارتی پێی وابوو هەر هەوڵێک بە ئاڕاستەی کۆدەنگی و زۆرینە و کەمینەی پەرلەمانی، بە مەرگی خۆی و پەراوێزخستنی ئەو، کۆتایی دێت!.\nبۆیە بە زەبری هێز و دەسەڵات ڕێگریی کرد لەو کۆبونەوەیەی پەرلەمان و دوای دوو هەفتەش، ڕێگریی کرا لە سەرۆکی پەرلەمانی کوردستان بچێتەوە پەرلەمان لە هەولێر.\nئەم ڕووداوە، کۆی ئەزموونی سیاسی هەرێمی کوردستانی لە چارەکە سەدەیەکی ڕابردوودا خستە ژێر پرسیارەوە، قورسترین پرسیار و گومانێک لە ماوەی ئەو دوو ساڵەی پەکخستنی پەرلەماندا گوێم لێبوو، دیبلۆماتێکی باڵای یەکێتی ئەوروپا وتی "دیبلۆماتێتی کوردی پاش داخستنی پەرلەمانی کوردستان، چۆن دەتوانێ باوەڕ بە ئەوروپییەکان بێنێت، کورد دژ بە نەیارانی دیموکراتی خەبات دەکات!".\nلە ماوەی نێوان ٢٣ی حوزەیران بۆ ١٩ی ئاب، دونیایەک کێشە و ململانێی سیاسی لە نێوان لایەنە سیاسییەکاندا هەبوو، بەتایبەتیش تیمی پەرلەمان و سەرکردایەتی حیزب. تیمی پەرلەمانی خوێندنەوەیەکی تاڕادەیەک ڕۆمانسییانەیان هەبوو. پێیان وابوو، کۆنەستی کارەکتەرە تەقلیدییەکانی حزیبی کوردی، گۆڕانی بەسەردا هاتووەو پەرلەمان شوێنی بڕیاردانە.!\nفراکسیۆنی پارتی، کە گەورەترین فراکسیۆنی پەرلەمان بوو، وا هەستی دەکرد ئێستا ئەوان کەمینەی پەرلەمانین. بەو پێیەی ژمارەی کورسییەکانی (گۆڕان و یەکێتی و کۆمەڵ و یەکگرتو و شیوعی و بزوتنەوە) لە ژمارەی کورسییەکانی ئەوان زیاترە، ئەمەش هێندەی تر ڕووداوەکانی ناو پەرلەمانی ئاڵۆزتر کرد و دەستەی سەرۆکایەتیش نەیتوانی ئەو هەستە بڕەوێنێتەوە.!\nخاڵێکی تر کە دەبێت ئاماژەی بۆ بکرێت، ئەوەیە کە ١٩ی ئاب پێی وتین نوخبەیەکی سیاسی لە کوردستان ئامادەیی هەیە، بە هەمان هزر و بۆچوونی شاخەوە، ئەوەی باوەڕی پێی نەبێ خەباتی پەرلەمانی و دیموکراتییە، تەنها ئەو کاتە باوەڕیان بەو خەباتە پەرلەمانییە هەیە، کە زۆرینەیەک کۆبکەنەوە و کەمینەی پێ بخنکێنن.\nپاش دوو ساڵ بەسەر ڕووداوی ١٩ی ئابدا، بەردەوام ئەو پرسیارە لە خۆم دەکەم، ئەرێ ئەو ڕووداوە، هێندەی دەهێنا ئەو کۆمەڵە ئەکشن و پەرچەکردارە دڵڕەق و تراژیدیانە درووست بکات؟ ئەرێ بەڕاست ئەم هەمو کێشانە لە ماوەی ئەم دوو ساڵەدا تەقینەوە، مافی ئەوەمان نییە گومان بکەین کە ١٩ی ئاب چی ڕویدا و ١٩ی ئاب چی بوو؟!


کوردیپێدیا - ویکیپیدیا، ئینسایکڵۆپیدیای ئازاد\nکوردیپێدیا یان کوردیپیدیا (بە ئینگلیزی: Kurdipedia) ماڵپەڕێکی زانستنامەیی کوردیی سەر ئینتەرنێتە کە بە چەند زمانێک بابەت بڵاو دەکاتەوە. پرۆژەکە لەلایەن ھاوڕێ باخەوانەوە دامەزراوە و لە ساڵی ٢٠١٣دا بەھۆی ھاوکاری ھەڤاڵ نەژادەوە پرۆژەکە لە شاری ھەولێر جێگیر کرا. ئەم ماڵپەڕە سەر بە ویکیپیدیا یان پرۆژەکانی دامەزراوەی ویکیمیدیا نییە و پرۆژەیەکی سەربەخۆیە.\nبەڕێوەبەرەکانی کوردیپێدیا بانگەشەی ئەوە دەکەن کە ماڵپەڕەکە تەنھا ئەو شتانە بڵاو دەکاتەوە کە پەیوەندیدارە بە چاندی کوردییەوە و ھیچ بابەتێکی تر کە ناپەیوەندیدارن تۆمار ناکرێن. ئەوان زانیارییەکان لەسەر ماڵپەڕەکانی ئینتەرنێت دەدۆزنەوە و گوێ بە سەرچاوە باوەڕپێکراو نادەن و شتێکی وا لە سیاسەتەکانی بەکارھێنانی ئەواندا نییە. بەکارھێنەرانی ماڵپەڕەکە دەتوانن لە ڕێگەی پۆستی ئەلیکترۆنییەوە داوای گۆڕانکاری بکەن بۆ پەڕەیەکی دیاری کراو یانیش بابەتێک بنێرن. ماڵپەڕەکە پشت بە دوو بنکەدراوە دەبەستێت بۆ تۆمارکردنی زانیارییەکانیان.\n^ دەستکەوتوو لە ماڵپەڕی سەرەکییەوە. دەربارەی کوردیپێدیا. وەرگیراوە لە ٢٠ی حوزەیرانی ٢٠١٧\n^ دەستکەوتوو لە ماڵپەڕی سەرەکییەوە. ستانداردەکانی کوردیپێدیا. وەرگیراوە لە ٢٠ی حوزەیرانی ٢٠١٧\nوەرگیراو لە «https://ckb.wikipedia.org/w/index.php?title=کوردیپێدیا&oldid=709879»\nئەم پەڕەیە دواجار لە ١٢:٤٣ی ٣١ی ئابی ٢٠٢٠ نوێ کراوەتەوە.


سپێنەی چاوی تاتوکرد و توشی کارەساتبوو\nلە ترسی کۆرۆنا بوک و زاوایەک ئەم کارە دەکەن\nهەمەڕەنگ :: 10/09/2019 :: 4173 جار بینراوە\nلە شوێنی کارەکەت لەگەڵ هاوکارانت توڕەمەبە، تاکو دواتر پەشیماننەبیتەوە، سەبارەت بە لایەنی سۆزداری خۆشەویستەکەت فشارێکی زۆری لەسەرە و هەست بە ئیرەیی دەکات تا دەتوانیت یارمەتی بدە.\nلە شوێنی کارەکەت چەندە فشارت لەسەربێت گوێ بە قسەی خەڵکی مەدە و بەرەوپێشەوە هەنگاو بنێ، سەبارەت بە لایەنی سۆزداری چیتر باسی رابوردوومەکە و هەنگاو بەرەو پێشەوە بنێ.\nلە نەریتەکانی بەڕێوەبەری سەرکەوتوو ئەوەیە گوێ لە قسەی کەسانی چواردەورت بگریت، سەبارەت بە لایەنی سۆزداری کات بۆ خێزانەکەت تەرخانبکە، چونکە منداڵەکانت پێویستیان پێتە.\nهەندێک لە هاوکارانت شایەنی ئەوە نین ببنە هاوڕێت، هەربۆیە بەوردی هەڵیانبژێرە، سەبارەت بە لایەنی سۆزداری جوانترین شت ئەوەیە وەک خۆشەویستێک مامەڵە لەگەڵ هاوسەرەکەت بکەیت.\nزۆر ئاگاداری چۆنیەتی مامەڵەکردنت بە لەگەڵ هاوکارانت تاکو یەکێکیان خیانەتت لێ نەکات، سەبارەت بە لایەنی سۆزداری خۆشەویستەکەت بە ماوەیەکی ئەستەمدا تێپەڕبووە و هەوڵبدە دڵنەوایی بدەیتەوە.\nلە شوێنی کارەکەت زیاتر باپەندبە و لەگەڵ بەڕێوەبەرەکەتدا کێشە مەنێرەوە، سەبارەت بە لایەنی سۆزداری هەوڵبدە لە خۆشەویستەکەت تێبگەیت، چونکە توڕەیی هیچ کێشەیەک چارەسەر ناکات.\nبورجی تەرازوو خەون و ئامانجێکی گەورەی هەیە، بەڵام لەبەر ئەوەی کەسێکی راڕایە ناگاتە ئەنجام، سەبارەت بە لایەنی سۆزداری رەنگە لەم ماوەیەدا ئەو کەسە بناسیت کە هەمیشە خەونت پێوە بینیووە.\nهەموو کەس دەزانێت لە شوێنی کارەکەت رۆڵێکی گرنگت هەیە و لەم ماوەیەدا پاداشتی هەوڵەکانت دەدرێتەوە، سەبارەت بە لایەنی سۆزداری چەندە فشارت لەسەربێت دان بە خۆتدا بگرە و توڕە مەبە تاکو کێشە نەکەوێتە نێوانتانەوە.\nماوەی پێشوو زۆر شتت بەدەستهێنا بەڵام ماوەی داهاتوو پڕ دەبێت لە کێشە و پێویستە بزانیت چۆن مامەڵەیان لەگەڵ دەکەیت، سەبارەت بە لایەنی سۆزداری خۆت و خۆشەویستەکەت بە ماوەیەکی پڕ خۆشی و رۆمانسیەتدا تێپەڕ دەبن.\nیەکێک لەو کێشانەی رووبەرووی ئەم بورجە دەبێتەوە ئەوەیە هەمیشە هەست بەوە دەکات دنیا دژیەتی، ئەم شێوەی بیرکردنەوەیەش کێشەی بۆ دروستدەکات، سەبارەت بە لایەنی سۆزداری بەداخەوە ماوەی داهاتوو پڕ دەبێت لە کێشە، چونکە گومان لە لایەنی بەرامبەر دەکەن.\nمەهێڵە فشارەکانی ژیانت کاربکەنە سەر توانای کارکردنت، سەبارەت بە لایەنی سۆزداری تۆ کەسێکیت ئارەزوو بە بێ دەنگی دەکەیت، هەربۆیە خۆشەویستەکەت توڕەمەکە تاکو کێشە لە نێوانتاندا دروست نەبێت.\nرەنگە ئەگەر بواری کارەکەت بگۆڕیت سەرکەوتووتر بیت، سەبارەت بە لایەنی سۆزداری کاتی ئەوە هاتووە راستگۆیانە هەستەکانت بۆ ئەو کەسە دەربڕیت کە خۆشت دەوێت.


ئومێدی کاندیدەکانی دەرەوەی دوو پارتە سەرەکییەکەی ئەمریکا | KURDPLAT\nئومێدی کاندیدەکانی دەرەوەی دوو پارتە سەرەکییەکەی ئەمریکا\nکوردپلات 10/14/2020 10:40:00 ص ليست هناك تعليقات\nدوو سەدە زیاترە پارتەکانی دیموکرات و کۆماری دەستیان بەسەر هەڵبژاردنە سەرۆکایەتییەکەی ئەمریکادا گرتووە، وڵاتێک کە بانگەشەی ئازادیی سیاسیی دەکات و خۆی بە نوێنەری دیموکراسییەت دەزانێت، دوو حزب بڕیاری تێدا دەدەن کێ سەرۆکی وڵات بێت، تەنها سەرۆکێک لەم ماوەیەدا توانیویەتی لە دەرەوەی ئەم دوو حزبە ببێت بە سەرۆک جۆرج واشنتن بووە.\n٢٣٠ ساڵە دوو حزبی سیاسیی هەژموونی خۆیان بەسەر سیاسەت و فەرمانڕەوایی ئەمریکادا سەپاندووە، دەوڵەمەندیی، میدیا و دەسەڵاتیان وای کردووە تەنها ئەوان بتوانن بڕیار بدەن کێ دەبێتە سەرۆکی وڵات، دوو حزب کە بەردەوام سەرۆکایەتیی وڵات رادەستی یەکتر دەکەن و بەم جۆرەش درێژە بە مانەوەی خۆیان دەدەن.\nلەگەڵ ئەوەی دوو حزبە زەبەلاحەکە دەستیان بەسەر سەرۆکایەتیی ئەمریکادا گرتووە، بەڵام تاکو نۆی تشرینی یەکەم، ١٢١٦ کانید ناوی خۆیان لە کۆمسیۆنی فیدراڵی هەڵبژاردنەکان پێشکەش کردووە.\nسێ کاندید لە ژمارە زۆرەی ناو کاندیدەکانی سەرۆکایەتیی بریتین لە پیانو ژەنێک، پسپۆرێکی تەکنۆلۆجیای زانیاریی و ملیاردێرێک، کە بۆچوونی خۆیان دەربارەی کاندیدکردنی خۆیان و دەنگی ئەمریکییەکان دەربڕیوە.\nجەید سیمنس؛ کاندیدێکی جیاواز\nجەید سیمینس ژنێکی پڕ لە بەهرە و شاجوانی پێشتری وڵاتیشە، پانۆژەنێکی لێهاتووە، گۆرانی راپ دەڵێت و دایکیشە.\nجەید پێی وایە لەم سەردەمەدا کە سەردەمی لاساییکردنەوەیە، ئەو کاندیدێکی جیاوازە. "من بەرگریکارێکم لە بواری مافە مەدەنییەکان، باوکیشم فێری کردووم ئەگەر ستەم و ئازارم بینی، بە پشت بەستن بە خۆم رووبەڕووی ببمەوە."\nجەید دەڵێت ئامانجی ئەو ئەوەیە هەلی پێویست بڕەخسێنن، ئەمەش لە رێگای چاکسازیی ئابووری، پەروەردەیی و دادپەروەرییەوە، هەر لەسەر ئەم بنەمایەش بانگەشەکەیان لە مێژووی ئەمریکا کەمترین خەرجی تێچووە.\nسیمینس دژایەتی خەرجکردنی پارەی زۆر لە بانگەشەکانی هەڵبژاردن دەکات و پێی وایە باشترە ئەو ملیاران دۆلارە لە هاوکاریکردنی خەڵکدا سەرف بکرێت.\nباس لەوەش دەکات مەسیح لە کەسە هەرە رادیکاڵەکانی مێژوویە، بەڵام ئەگەر تەماشای رێگاکەی بکرێت ئەوە دەردەکەوێت کە کەسێکی پێشکەوتنخواز بووە.\nلەگەڵ ئەوەی بەهۆی خۆپارێزیییەکان لە ڤایرۆسی کۆرۆنا بانگەشەکان سنوردارکراون و هەمووان خۆیان دەپارێزن، هەموو هەوڵی جەید ئەوەیە دوور لە بانگەشە و کۆبوونەوەی خەڵک خۆی بناسێنێت و دەنگی بە ئەمریکییەکان بگات.\nجەید رەخنە لە میدیای ئەمریکیش دەگرێت و دەڵێت، لەگەڵ ئەوەی لە میدیادا باس لە گرنگی ژیانی رەش پێستەکان دەکرێت و هەموان پشتگیری لە مافەکانی رەش پێستەکان دەکەن، کەچی میدیا خۆی رەتیدەکاتەوە ئەو بە خەڵک بناسێنێت و باسی بکات.\nلەبارەی ئێستای دیموکراسییەتی ئەمریکیشەوە دەڵێت، کاتێک کەسێکی ناوداری وەک کانی ویست نیازی خۆی بۆ کاندیدکردن دەربڕی، لە ماوەی ٣٠ خولەکدا هەموو تۆڕە هەواڵییەکان کردیان بە هەواڵ، ئەوە لە کاتێکدا بە فەرمی خۆی کاندید نەکردبوو. "تووشی سەرسوڕمان بووم بەمە، تێگەشتم دیموکراسییەت وەک ئەوەی دەنگدەری ئەمریکی چاوەڕوانی دەکات جێبەجێ ناکرێت."\nناوی جەید سیمینس لەسەر کارتی هەڵبژاردنە لە هەردوو ویلایەتی ئۆکلاهۆما و لویزانا، لە ٣١ ویلایەتی دیکەشدا ناوی تۆمار کراوە، بەڵام لەسەر کارتی هەڵبژاردنەکە نییە، واتە ئەگەر کەسێک لەم ٣١ ویلایەتەدا خۆی ناوی جەید بنووسێت دەنگەکەی بۆ هەژمار دەکرێت.\nلەگەڵ ئەوەی هیچ هیوایەک نییە بۆ بردنەوەی هەڵبژاردنەکان و هەموانیش ئەم راستییە دەزانن، بەڵام جەید پێی وایە ئەمرۆ بێت یان سبەی دەتوانێت بە کۆشکی سپی بگات.\nلەو بارەیەوە سیمینس دەڵێت، "بە سەیرکردنی مێژووی کاندیدە سەربەخۆکان دەزانم ئەم کارەی من نامۆیە، بەڵام پێم وایە ئەگەر لەسەر ئەم رێگایە بەردەوام بین، ئەوا زۆرینەی ئەمریکییەکان تێدەگەن دوو هەڵبژاردەکەی ئێستا (کۆماری و دیموکراتەکان) باشترین نین."\nجەید لە کۆتاییدا دەڵێت، "ئامانجی من دەست بەسەرداگرتنی دەسەڵات و تۆڵەکردنەوە نییە لە رکابەرەکان، بەڵکو ئەوەیە کە ئێمە پێویستمان بە پشوویەکە تاکو هەناسەیەکی قوڵ بدەین و لە خۆمان بپرسین دەمانەوێت بەرەو کوێ بڕۆین؟"\nپیەرس لە منداڵییەوە دەستی بە نواندن کردووە، لە فیلمی مایتی داکسیش رۆڵی بینیوە، لە ساڵی ١٩٩٦ لە فیلمی (یەکەم منداڵ)دا رۆڵی کوڕی سەرۆکی بینیوە، بەڵام بەهۆی تواناکانی لە بواری تەکنۆلۆجیا، ئەگەر نزیکە ببێت بە ملیاردێری دراوە ژمارەییەکان.\nبرۆک دەڵێت، خەمی ئەو دۆخی ئێستای وڵاتەکەیەتی، هەر ئەمەش وای کردووە خۆی بۆ پۆستی سەرۆکی وڵاتەکەی کاندید بکات و دەڵێت، "پێم وایە ئێمە ناتوانین راستیی داهاتوو ببینین، واتە بۆ نموونە ئەو جیهانە چۆن دەبێت کە دەمانەوێت لە ساڵی ٢٠٣٠ دروستببێت."\n"دەبێت هەوڵ بۆ بەدەستهێنانی چەند شتێک بدەین، زۆرینە لەبارەی رووداوەکانی دەرووبەرمانەوە نازانن و بۆچوونێک پێشکەش ناکەن کە بنەماکانی یارییەکە بگۆرێت، بەڵام من روئیایەکم هەیە سەبارەت بەوەی پێیهەڵدەستم."\nپیەرس ماوەی چوار ساڵە دەستی بە کاری خێرخوازیی کردووە، توانیویەتی سەدان هەزار دۆلار بۆ کڕینی کەلوپەلی خۆپارێزیی بۆ تیمە پزیشکییەکان کۆبکاتەوە .\nسەبارەت بە بۆچوونی لەبارەی چوار ساڵی داهاتوو دەڵێت، "پێویستە لەپێناو گەشەکردندا گەشە بکەین. کار بکەین بۆ گەیشتنە ژیانێکی بەڕێز، ئازاد و ئاسودە."\nگۆڤاری (Rolling Stone) پیەرس بە "پاشای دراوە ژمارەییەکان" ناو دەبات و بەپێی قسەی خۆشی پێی خۆش نەبووە لەلایەن گۆڤاری فۆربیسەوە ناوی بخرێتە ناو لیستی دەوڵەمندترینەکانی جیهان، بەڵینیشی دابوو یەکەم ملیار دۆلاری دەستکەوتوی بکاتە کاری خێرخوازییەوە، پێشتریش هەزاران دۆلاری بۆ بەرژەوەندی کاندیدی حزبی کۆماریش سەرفکردووە.\nپیەرس بڕوایەکی تەواوی بە ئازادییە کەسییەکان هەیە، "پێم وایە کاتی ئەوەیە بڕیارێکی بە کۆمەڵ بدەین و پلان بۆ داهاتوو دابنێین، دەشتوانین لە سەرجەم ئایدۆلۆجیاکانەوە فێرببین."\nپیەرسی ٣٩ ساڵ، لە تەمەنی ١٩ ساڵیدا سێ ئەکتەر تۆمارباریان کردبوو بە دەستدرێژیی سێکسیی، بەڵام سەرجەم تۆمەتەکانی رەتکردەوە و رایگەیاند هیچ تاوانێکی ئەنجام نەداوە، سێ ئەکتەرەکەش داواکانیان کشاندەوە و هیچ قەرەبوویەکیشیان نەویست.\nپیەرس سەبارەت بە تۆمەتبارکردنی و زیانەکانی دەڵێت، "بوونی ناوت لە دۆسیەیەکی لەم جۆرە دەکرێت زیانی جەستەییت لێبدات، بەڵام من فێربوون بڕیار لەسەر کەسانی دیکە نەدەم."\nبەپێی زانیاری کۆمسیۆنی فیدراڵی هەڵبژاردنەکان برۆک پیەرس تاکو ئێستا ٣.٧ ملیۆن دۆلاری لە بانگەشەی هەڵبژاردنەکانیدا خەرج کردووە.\nسەبارەت بە پلانی داهاتووی وتی، "لەگەڵ ئەوەی داواکاری پیشکەش کراوە بۆ ئەوەی خۆی بۆ حاکمی نیویۆرک و منیسوتا کاندید بکات، بەڵام دەڵێت "تاکو رۆژی هەڵبژاردن بڕیار نادەم، لەو رۆژەوە ژیانم بۆ خزمەتکردنی خەڵک تەرخان دەکەم و ئامادەم بۆ لەئەستۆگرتنی ئەو ئەرکە بە شێوەیەکی باش."\nمارک چارلز چالاکی بواری بەرگریکردنە لە مافە کۆمەڵایەتییەکان و دەڵێت پێویستە بەشێک لەو بنەمایانە بگۆڕدرێن کە ئەم گەلەی لەسەر دروستکراوە.\nچارلز بەرنامەڕێژی کۆمپیوتەرە و لە بواری تەکنۆلۆجیادا کار دەکات، بەرگری لە مافی ئەمریکییە ئەسڵییەکان و ئەو کەسانە دەکات کە مافیان پێشێل دەکرێت.\nئامانجی چارلز ئەوەیە دەنگی ئەو دەنگدەرانە بەدەستبهێنێت کە پێیان وایە هیچ شتێک بە دۆناڵد ترەمپ و جۆ بایدنەوە نایانبەستێتەوە.\nچارلز سەر بە هۆزی نافاهویە، ئەمەش پێناسێکی دیاریکراوی پێداوە بەتایبەت لە هەڵبژاردنەکاندا، ئەوەش سەبارەت بەوەی دەیەوێت ئەمریکا چۆن بێت.\nمارک دەڵێت، ئەم زەوییە (نیویۆرک) پێش ئەوەی کۆڵۆمبۆس رووی تێبکات هی ئەمریکییە ئەسڵەکان بوو، تاکو ئەم ساتەش لەم شارەدا ماون، من کە لەسەر ئەم خاکە دەژیم هەست بە دڵنیای دەکەم و دەشمەوێت رێزی خاوەنە بنەڕەتییەکانی بگرم."\nچارلز لە سەرەتاکانی دوو هەزاردا ماڵی گواستەوە بۆ شوێنێک کە تا ئاستێک لە هۆزەکەی نزیکە، "بۆ ئەوەی ژیانێکی نەریتییم هەبێت" و بۆ ماوەی ١١ ساڵ لەم شوێنەدا ژیان.\n"لە شوێنێک دەژیاین کە شەش میل لە رێگای سەرەکییەوە دوور بووین، لە ماڵێکدا دەژیاین کە یەک ژووری هەبوو، رێک وەک ماڵی هۆزەکەم، نە کارەبامان هەبوو نە ئاو، دراوسێکانیشمان شوان و بەرگدروو بوون."\nچارلز باس لەوە دەکات. "ئەگەر بمانەوێت ببین بە گەلێک کە ئاماژە بێت بە (ئێمە گەلین)، پێویستە لەسەر ئاستی بونیادنان کار بکەین، پێویستە بەشێک لەو بنەمایانە بگۆڕین کە لەسەری بونیادنراوین، وەک رەگەزپەرستیی و جیاکاریی لەسەر بنەمای جۆری کۆمەڵایەتیی و باڵایی سپی پێستەکان."


کێشەیەک لە گالەکسی Note 9 دەردەکەوێت – کەی ئای تی ئێن\nسامسۆنگ 22, تشرینی دووه‌م 2018\nکێشەیەک لە گالەکسی Note 9 دەردەکەوێت\nگالەکسی نۆت ٩ یەکێکە لە مۆبایلە بەنرخەکان کە لە جیهاندا بە نرخی نزیکەی ١٠٠٠ دۆلار دەفرۆشرێت. بەڵام ئەمە مانای وانییە مۆبایلەکە بە دوورە لە کێشە بەڵکو لە نوێترین باسدا کێشەی وەستان یان جامکردن دەردەکەوێت لە کاتی بەکارهێنانی کامێرادا.\nماڵپەڕی SamMobile ئاشکرای کردووە هەندێک لە بەکارهێنەران تێبینی کێشەیەکیان کردووە لە مۆبایلەکانیاندا لەو کاتەی وێنەیان گرتووە. هەروەها جامکردن و خاوبوونەوەی تووش بووە لەو کاتەی کە ڤیدیۆیان تۆمارکردووە. وا دەردەکەوێت زیاتر ئەو گالەکسییانە تووش بووبن کە لەسەر پڕۆسێسەری سناپدراگۆنن، زیاتر لەو گالەکسییانەی کە لەسەر جۆری ئێکسینۆسن. ڕێنماییش بۆ ئەم کێشەیە سڕینەوەی زانیاری کاتی سیستەمەکەیە لە ڕێکخستن، بەڵام ئەمە کاتییە و دووبارە کێشەکە دیار دەکەوێتەوە.\nهەرچۆنێک بێت ئێستا سامسۆنگ سەرقاڵی چارەسەرکردنی کێشەکەیە و بەم زووانە نوێکردنەوەی خۆی دەنێرێت. لای تۆ دەرکەوتووە؟\nگالەکسی نۆت ٩ دوایین مۆبایلی سامسۆنگە، هەڵگری زۆرێک لە تایبەتمەندی بەرزە لەوانە بارگاویکردنەوەی بێوایەر، پێنوسێکی بلوتوزی دژە ئاو، بیرگەیەک بە فراوانی ٥١٢ گێگابایت بە فراوانی ڕامی ٨ گێگابایت. هەروەها ڕوونمایەکی ناوازە لە جۆری ئۆلێد و پاترییەکی تەمەن درێژ بە هێزی ٤,٠٠٠ میللی ئەمپێر. زیاتر بخوێنەوە\nتاگەکان سامسۆنگ گالەکسی هەواڵ


✌ برایم عەزۆ شەهیدان\n📅 کاتی تۆمارکردن Oct 30 2009 1:15PM\n👁 ئەم بابەتە 9,865 جار بینراوە\nشه‌هید ئیبراهیم عه‌زۆ ناسراوه به جه‌بار، ساڵی 19 [ زۆرتر... 👁] 📷 ✖ ✖ 1 0 ✔ 99% ✍ هـ.ب. 30-10-2009 13:15:46\n📝 بەڵگەنامەی فەرمی کۆتایی هێنانی خوێندنی برایم عەزۆ لە کۆلێژی ئەندازیاری بەڵگەنامەکان\n📅 کاتی تۆمارکردن Sep 23 2016 10:02AM\n... [ زۆرتر... 👁] 📷 ✖ ✖ 1 2 ✔ 82% ✍ س.ئـ. 23-9-2016 10:02:27\n👁 ئەم بابەتە 9,827 جار بینراوە\nپێناسی رێزمانی: ... پێناسی واتایی: ... رستە: ... [ زۆرتر... 👁] 📷 ✖ ✖ 4 165 ✔ 82% ✍ هـ.ب. 19-2-2011 9:38:55\n👁 ئەم بابەتە 3,091 جار بینراوە\n... [ زۆرتر... 👁] 📷 ✖ ✖ 0 4 ✔ 72% ✍ س.ئـ. 23-9-2016 10:11:36\n📝 وێنەی بەڵگەنامەی خوێندکاری برایم عەزۆ لە کۆلێژی ئەندازیاری بەڵگەنامەکان\n📅 کاتی تۆمارکردن Sep 23 2016 9:58AM\n... [ زۆرتر... 👁] 📷 ✖ ✖ 0 1 ✔ 72% ✍ س.ئـ. 23-9-2016 9:58:46


09:06 - 29/08/2021\nئەمشەو درێژترین ماوەى مانگ گیران لە سەدەى (21)دا روودەدات\nتاساڵى (2050)، نیوەى دانیشتوانى زەوى دەکەونە ژێر کاریگەرى گۆڕانکارى کەشوهەوا\nئێران بو بە خاوەنی ئۆتۆمبێلی کارەبایی\nناسا لە ساڵى داهاتودا گەشتى بێفڕۆكه‌وان بۆ سه‌ر مانگ ئه‌نجام دەدات\nگالاکسی ئێس (22)ئەڵترا؛ بەرهەمە نوێیەکەى سامسۆنگ\nزانایان بۆ یەکەم جار ئامێرێکی هەستەوەری دەمارییان، بۆ یارمەتیدانی پیاوێکی تووشبوو بە ئیفلیجیی سەختی کرداری گفتوگۆکردن و پەیوەندیکردن، سەرکەوتوانە داهێنا. لێکۆڵەران لە زانکۆی کالیفۆرنیای سان فرانسیسکۆ ئامێرێکیان بۆ ئەم پیاوە دروستکرد، کە رێگەی پێدەدات، بە رستەی تەواو گفتوگۆ بکات.\nسیستەمەکە ئاماژەکان لەناو مێشکی پیاوەکەدا بۆ کرداری ئاخاوتن و دەربڕین لەناو وشەکاندا- کە لەسەر شاشەیەک دەردەکەون- وەردەگێڕێت. زیاتر لە دەیەیەک لە توێژینەوە لەلایەن پزیشکی پسپۆڕ لە دەمارناسیی "ئێدوارد چانگ"ەوە لە زانکۆی کالیفۆرنیای سان فرانسیسکۆ، بوو بەهۆی ئەم دۆزینەوە بەنرخە. کارەکەی دروستکردنی ئامێرێکی تەکنەلۆژیی بوو، کە رێگە بە خەڵک دەدات، تا کرداری گفتوگۆکردن و ئاخاوتن لەگەڵ کەسێکی ئیفلیج بکات. لێکۆڵینەوەکە لە (15/ 5/ 2021)دا لە گۆڤاری پزیشکی ئینگلتەرای نوێدا بڵاوکراوەتەوە.\nدکتۆر چانگ، جۆن و سانفۆرد ویل سەرۆکی نەشتەرگەری دەمار لە زانکۆی کالیۆرنیای سان فرانسیسکۆ، پرۆفیسۆری جیاکەرەوە و نوسەری پایەبەرز "جین رۆبێرتسۆن" لەسەر توێژینەوەکە ئەمەیان گوت: ئەوەندەی ئێمە ئاگاداربین و بیزانین، ئەمە یەکەم پیشاندانی سەرکەوتوانەی راستەوخۆ کرداری هەڵوەشاندنەوە و لێکدانەوەی کۆدەکانی وشە تەواوەکانە لە چالاکی مێشکی کەسێکدا، کە تووشی ئیفلیجی بووە و ناتوانێت قسە بکات، ئامێرەکە توانایەکی بەهێز، بۆ گەڕاندنەوەی کرداری ئاخاوتن و پەیوەندیکردن لە ڕێگەی دەست لێدان لەناو ئامێری ئاخاوتنی سروشتی مێشک، نیشاندەدات.\nساڵانە هەزاران کەس بەهۆی جەڵدە، نەخۆشییەکانی دەمار، رووداوەکان تووشی anarthria- لەدەستدانی توانای قسەکردن- دەبن. بۆیە توێژەران باوەڕیانوایە، کە لە داهاتوودا ئامێرە تەکنەلۆژییەکانیان دەتوانێت، سروشتیتر و چالاکتر بۆ کرداری ئاخاوتنی ئەو کەسانە یارمەتیدەربن.\nدکتۆر چانگ تێبینی ئەوەی کرد، کرداری حینجەکردن- کە بەکارهێنانی تایپ، نووسین و کۆنتڕۆڵکردنی نیشاندەرێک تێدا بەکاردێت، بەشێوەیەکی بەرچاو هێواشتر و بەڕەنجترە. دەڵێت: لە ئاخاوتندا ئێمە بەشێوەیەکی ئاسایی زانیارییەکانمان لە رێژەیەکی زۆر بەرزدا، تا (150 یان 200) وشە لە خولەکێکدا، دەگەیەنین. راستەوخۆ چوون بەرەو وشەکان، وەک ئەوەی ئێمە لێرەدا دەیکەین، سوودێکی زۆر گەورەی هەیە، چونکە ئەوە لە چۆنییەتی بە ئاسایی قسەکردنمان نزیکترە.\nلەماوەی (10) ساڵی رابوردوودا، توێژینەوەکانی چانگ لە سەنتەری پەرکەمی زانکۆی کالیفۆرنیای سان فرانسیسکۆ تایبەت بوون بەو نەخۆشانەی، کە تووشی "فێ" ببوون، ئەوان نەشتەرگەریی دەمارییان بۆ کرا، بۆیە دکتۆرەکان توانییان لە هۆکاری تووشبوون بە "فێ"کانیان تێبگەن. نەخۆشەکان ریزێکی ئەلکترۆدیان، کە لەناو مێشکیاندا بۆ بەدواداچوونی چالاکی کارەبایی دانرابوو، هەبوو. پێش نەشتەرگەرییەکە، ئەوان خۆبەخشانە بە هەبوونی ئەو ریکۆردانە، بۆ مەبەستی شیکردنەوەی چالاکی پەیوەندیی ئاخاوتنەکان ناویان تۆمارکرد.\nدوای ئەمە، چانگ و هاوڕێکانی لە پەیمانگای ویلی زانکۆی کالیفۆرنیای سان فرانسیسکۆ بۆ زانستی دەمار (دەمارناسی) تەرزەکانی مێشکیان نەخشە کێشا و لەگەڵ جوڵەکانی ئەندامانی ئاخاوتن، ئەوانەی لە ئاخاوتن بەرپرسیارن، بەستەوە. پاشان تیمەکە کاریان لەسەر وەرگێڕانی چالاکی مێشک بۆ ناو ناسینەوەی ئاخاوتنی تەواوی وشەکان کرد. ئەم بەرپرسیارێتییە کەوتە ئەستۆی پرۆفیسۆری دکتۆرا داڤید مۆسیس، ئەندازیاری دوای دکتۆرا لە تاقیگەی چانگ و یەکێک لە ڕابەرانی ئەم لێکۆڵینەوە نوێیە. ئەو تەکنیکێکی نوێی، بۆ هەڵوەشاندنەوەی کۆدی تەرزەکان لە کاتێکی راستەقینەدا پێکەوە لەگەڵ مۆدێلەکانی زمانی ئامار بۆ زیادکردنی راستی و دروستی، دروستکرد.\nئەم لێکۆڵینەوەیە بە پڕبەرهەمییەوە سەلمێنرا، بۆیە چانگ دەیویست لە کەسانی ئیفلیج دووبارەی بکاتەوە. هەرچەندە تیمەکە ئەوەیان دەزانی، کە ئەمجارە ئەوان رووبەڕوی ئاڵنگارییە قورسەکان دەبنەوە. ئەو تەکنەلۆژیایە پێشتر باش کاری دەکرد، بەڵام ئەوان دڵنیا نەبوون لەوەی، کە چۆن ئەو ئامێرە لەو کەسەی تووشی ئیفلیجی دەنگە ژێیەکان بووە، ئەنجام بدەن.\nدکتۆر مۆسیس ئەمەی گوت: مۆدێلەکەی ئێمە پێویستیان بە فێربوونی نەخشەکردنی نێوان تەرزە چالاکەکانی ئاڵۆزی مێشک لەگەڵ ئاخاوتنێکی مەبەستدار هەیە. کاتێک یەکێک ناتوانێت قسە بکات، ئەمە ئاڵنگارییەکی گەورە دروستدەکات.\nهەروەها توێژەران بارودۆخی ئاماژەکانی مێشکیان، کە جڵەوی ئەندامانی ئاخاوتنی نەخۆشەکەیان دەکرد، نەدەزانی. ئایا ئەوان هێشتا ئەرکەکانیان، کە ساڵانێکە ماسولکەکانی ئاخاوتنیان ناتوانن بەکاربهێنن، جێبەجێدەکەن؟.\nدکتۆر مۆسیس گوتی: باشترین ڕێگە بۆ زانینی ئەوەی، کە ئایا ئەمە دەتوانێت کار بکات، ئەوە بوو کە تاقیبکرێتەوە.\nلێکۆڵینەوەکە ئەوە نیشاندەدات، کە چۆن ئامێری هەستەوەرە دەمارییەکە بۆ ئەو کەسانەی تووشی ئیفلیجی پەیوەندیکردن و گەیاندن بوون، یارمەتی پێشکەش دەکات.\nبۆ لێکۆڵینەوەکە، چانگ لەگەڵ هاوپیشەکەی کارونش گانگولی یاریدەدەری پڕۆفیسۆری دەمارناسی هەماهەنگی کرد، ئەوان بەرنامەی BRAVO (پەیوەندی گەڕانەوەی بازوو و دەنگ مێشک- کۆمپیوتەریی) دەستپێکرد. خۆبەخشێ یەکەمپ، کە بە BRAVO1 ئاماژەی بۆ دەکرێت، پیاوێکە کە تەمەنی لە کۆتایی سییەکاندایە. زیاتر لە (15) ساڵ لەمەوبەر تووشی جەڵدەیەکی سەخت لە مێشکیدا بوو، کە زیانێکی گەورە و زۆری بە مێشک، ئەندامانی ئاخاوتن، پەلەکانی دابوو.\nلەو کاتەوەی جەڵدە لێیداوە، کەمترین جوڵەی لە سەر، مل، و پەلەکانی هەبووە، تەنها لە رێگەی بەکارهێنانی ئاماژەکەرێک، کە پیتەکان لەسەر شاشەکە دادەگرێت، پەیوەندیی دەکات. بۆ ئەم لێکۆڵینەوەیە بەشداربووەکە هاوشانی توێژەرەکان، بۆ بنیاتنانی (50) گەنجی وشە، کاریدەکرد. تیمی چانس چاودێری و ناسینەوەی وشەکانیان لەناو چالاکی مێشکدا، بە بەکارهێنانی ئەلگۆریزمەکانی کۆمپیوتەری پێشکەوتوو، دەکرد. گەنجی وشەکان، وشە سادەکانی وەک "باش"، "ئاو" و "خێزان"ی لەخۆدەگرت. پاشان ئەلگۆریزمەکان دەتوانن ئەو وشانە، بۆ دروستکردنی سەدان رستە بۆ یارمەتیدانی BRAVO1 بۆ دەربڕینی بیرەکانی، بەکاربهێنن.\nدوای ئەمە چانگ بە نەشتەرگەری ریزە تولێکی کارەبایی چڕی بەرز لەسەر بزوێنەری توێکڵی ئاخاوتنی BRAVO1ی چاند. پاش ئەوەی BRAVO1 بە تەواوی چاک بووەوە، لەماوەی (48) دانیشتندا تیمەکە (22) کاتژمیر چالاکی مێشکیان تۆمارکرد. تۆماری دانیشتنەکان چەندان مانگ درێژەی کێشا. لە هەر دانیشتنێکدا، BRAVO1 بۆ گوتنی هەر وشەیەک چەندان هەوڵیدا، لە هەمان کاتدا تولە کارەباییەکان ئاماژەکانی بزوێنەری توێکڵی ئاخاوتنی تۆماردەکرد.\nچۆن ئاماری هەستەوەری دەماریی وشەکان لە ئاماژەکانی مێشکەوە دەگۆڕێت؟\nنووسەرە سەرەکییەکانی تری توێژینەوەکە مۆدێلەکانی تۆڕی دەماریی ئاساییان، بۆ وەرگێڕانی ئاخاوتنە هەوڵدراوەکان بۆ تێکست، دامەزراند. زیرەکییەکی دەستکردیان دروستکرد، تۆڕەکان یارمەتی تۆمارکردنی تەرزەکانی وردیی مێشکیان، بۆ دۆزینەوەی هەوڵی ئاخاوتن، دا. پاشان سیستەمەکە هەر وشەیەکی، کە BRAVO1 هەوڵیدا بیڵێت، ناساند.\nبۆ تاقیکردنەوەی مۆدێلەکان، تیمەکە ڕستەی کورتیان بە BRAVO1، کە (50) بانکی گەنجی وشەکە لەخۆدەگرێت، دا. ئینجا داوایان لێیکرد، کە هەوڵبدات چەند جارێک ئەو وشانە بڵێت. کاتێک بۆ قسەکردن هەوڵیدەدا، وشەکان لەناو چالاکی مێشکیدا کۆدەکانی هەڵدەوەشێنرانەوە و لەسەر شاشەیەک تۆمار دەکران. دواتر تیمەکە دەستیان بە پرسیارکردن کرد، وەک "ئەمڕۆ چۆنیت؟" یان "حەزت لە هەندێک ئاوە؟" پاشان وەڵامەکانی BRAVO1 لەسەر شاشەکە دەرکەوتن و وتی: " من زۆر باشم" و "نەخێر، من تینوم نییە".\nئامێری هەستەوەری دەمارییەکە وشەکان لە چالاکی مێشکدا بە ڕێژەی نزیکەی (18) وشە لە یەک خولەکدا هەڵدەوەشێنێتەوە. بەشێوەیەکی کاریگەر (93) لە سەدی راستی و دروستی هەیە (75%ناوەند). هەروەها ئەو مۆدێلی زمانەی مۆسیس دروستی کرد، لە سەرکەوتنەکاندا ڕۆڵی گێڕا. سیستەمەکە کردارێکی خۆکاری ڕاستکردنەوەی هاوشێوەی مۆبایلە زیرەکە مۆدێرنەکان و سۆفتوێری ناسینەوەی دەربڕین، کە دروستی و ڕاستی زیاد دەکرد، هەبوو. مۆسیس وتی: ئێمە بە بینینی ڕاست و دروستی هەڵوەشاندنەوەی جۆراوجۆریی ڕستە مانادارەکان دڵخۆش بووین. ئەوەمان پیشاندا، کە لە ڕاستیدا دەکرێت کرداری پەیوەندی و گەیاندن بەو شێوەیە ئاسان بکرێت و توانای شاراوەی بۆ بەکارهێنان لە ڕێکخستنی گفتوگۆدا هەیە.\nلە داهاتوودا چانگ و مۆسیس بەدواداچوونی زیاتر دەکەن و هەوڵدەدەن خۆبەخشی زیاتر- ئەوانەی تووشی ئیفلیجی سەخت و توند بوون- لەخۆبگرێت. لەگەڵ ئەوەشدا تیمەکە کار لەسەر فراوانکردنی وشەکان لە گەنجەکاندا دەکەن و تا ئەوکات ڕێژەی ئاخاوتن و دوان باشتربکەن.\nلە کاتێکدا لێکۆڵینەوەکە تەنها یەک بەشداربوو و (50) وشەی لەخۆگرتووە، هەردوو زاناکە لێکۆڵینەوەکە ناودەنێن: سەرکەوتنێکی مەزن. لە کۆتاییدا مۆسیس گوتی: "ئەمە بۆ کەسێک کە ناتوانێت بە سروشتی پەیوەندی بکات، وەرچەرخانێکی گرنگی تەکنەلۆژیایە. ئامێرەکە توانای شاراوە، بۆ دەربڕینەکانی کەسانێک کە تووشی ئیفلیجی توند و لەدەستدانی ئاخاوتن هاتوون، پیشاندەدات.\nسەرەڕاى داهێنانە ناوازەکە، بەڵام بەلاى بەشێک لەو خەڵکانەى ئەو داهێنانەیان بینیوە ناویانناوە "پۆلیسى بیرکردنەوەکانمان"، واتا ئەگەر لە داهاتوو ئەم داهێنانە گەشەى پێبدرێت، دەتوانێت بیرکردنەوەکانى هەر یەکێکمان بۆ وشە و دەنگ بگۆڕێت.\nوەرگێرانى؛ کارزان خدر


ئۆھ یۆن سۆ\nعەبدوڵڵا کوڕی موبارەک\nتیمی دادپەروەری (فیلم)\nتیمی دادپەروەری (ڕوونکردنەوە)\nویکیپرۆژە:پێشنیارەکانی ئەکادیمیای کوردی/ئایاری ٢٠٢١\nھاوار مەلا محەممەد\nجوودی بن عوسمان\nئیخوان موسلمین لە عێراق\nپێڕستی ڕێکخراوە تیرۆریستییەکان لە عەرەبستانی سعوودی\nعەبباس کوڕی عەلی\nعومەر (زنجیرەی تەلەڤیزیۆنی)\nجامی جیھانیی ڤیڤا ٢٠١٢\nحەوا عەبدوڵڵا محەممەد ساڵح\nمحەممەد کوڕی عەبدولڕەحمان\nعەبدولمەلیک کوڕی مەروان\nحەکەم کوڕی ھیشام\nدادگای شۆڕشی ئیسلامی\nبڕیارنامەی ٤٥٧ی ئەنجومەنی ئاسایش\nمحەممەد عوسمان سیراجەدینی دووەم\nسەعید کوڕی زەید\nعەبدولمەنناف کوڕی قوسەی\nعەبدولشەمس کوڕی عەبدولمەنناف\nشەڕی نێوخۆی ئیتاڵیا\nشەڕی گرێ سپی (٢٠١٣)\nعەلا حوسەین عەلی\nعودەی سەددام حوسێن\nئەلکان ھایدرۆکاربۆنێکی تێرە، زنجیرەیەکی ڕاست یان لقداری گەردیلەی کاربۆنی ھەیە، وە تەنیا بەندی تاک ھەیە لە نێوانیاندا. دوو ڕەگ بوونی بریتیە لە SP3\n١٢ی ئازار - یۆھان سکێپکەنس، سیاسەتمەدار لەدایکبووی ١٩٠٩. ٢٠ی کانوونی دووەم - پێر بۆرتن، سیاسەتمەدارو سەرۆک وەزیرانی نەرویژ لەدایکبووی ١٩١٣. ٢٩ ی تشرینی یەکەم - ئێلسا سکجەرڤن سیاسەتمەدار و وەزیر لەدایکبووی ١٩١٩ ٢٠ی شوبات - یوھان ئۆستبی سیاسەتمەدار ...\nکلۆریک ئەسید بە ھۆی خەسڵەتی بێ ھاورێژەییەوە disproportionation لە باری ترمۆداینامیکیەوە ناجێگرە. کلۆریک ئەسید لە ناو ئاوی سارددا ھەتاکوو خەستی کەمتر لە ٣٠٪ جێگیرە. گیراوەی ئاوی ئەم پیکھاتەیە بە خەستی ٤٠٪ لە ژێر چاودێری ورددا بە ھەڵم پێکرن لە فشار ...\nھایدرۆجینی پێرۆکساید لە تێکەلەیک کیمیاوی پێکدێت لەگەل ھاوکێشەی H2O2.وا دیارە خاوێنە ،لە بلورەی شینە زۆر چرترە لە ئاو.ھایدرۆجین پێرۆکساید سادەترین جۆرە پێکدێت لە ۆکسجین لە تاکە بۆند.ئەویش ۆکسیدایزێر بە کاردێنێت یان بەرزی تاقیکراوی پێرۆکساید ئەویش ...\nئەرکی جەمسەری پێوانەیی ئەو ئەرکەیە، کە کانزایەک یان ماددەیەکی تر دەری دەخات، لە گیراوەیەکی ئەلیکترۆلیتی لە چاو ئەرکی جەمسەری ھایدرۆجیندا کە بەھای سفری دراوەتێ.\nبزوێنەری سوتان- بە پلاککە بزوێنەری سووتانی ناوەکیە ،بەگشتی بزوێنەری بەنزینیە ،کا تێک کە کرداری سووتانی تێکەڵەی هەوا و سوتەمەنیەکە ڕوودەدات بە پلاکی پریشکە ،کە ئەو کردارە زۆر جیاوازە لەگەڵ داگیرساندنی بزوێنەر بە پەستاوتن بۆنموونە بزوێنەرەکانی دێزڵ ...\nدی ساکارید, دای سه‌کراید جۆرێک دیمه‌ر له خێزانی کاربۆهیدراته‌کانه. هه‌ر دی ساکاریدێک له دوو شه‌کری ساده له ده‌سته‌ی پێنتۆز شه‌کری پێنج کاربۆنه و هێگتۆز شه‌کری شه‌ش کاربۆنه پێک دێت.\nشیکردنەوەی کارەبایی یان بە کارەبا شیکردنەوە ئەو کردەیەیە کە تەزووی کارەبایی تێدا بەکاردێت، بۆ ڕوودانی کارلێکێک. وەک لێکھەڵوەشانی ئاو بە نموونە.\nمەیگوو ، ئەنگوش، کێچی دەریا قرژاڵۆکەیەکی دە پێیە لە تیرەی ڕەقپێستان، بە چنگاڵی درێژی دڕکاوییەوە مەیگوو جۆرێک ڕەقپێستی ئاوژییە کە لە زۆربەی ئاوەکانی جیھاندا دەژی ھەم ئاوی شیرین و ھەم ئاوی سوێر، مەیگوو سەرچاوەیەکی باشی خۆراکە بۆ گیاندارانی ئاوژی، ئ ...\nکانی بەرد، بانە، ناوی گوندێکە لە شارستانی بانە لە ڕۆژھەڵاتی کوردستان. کانی بەرد ناوی چەند گوندێکی کوردستانە. کانی بەرد، شەقڵاوە، ناوی گوندێکی شارەدێی بالیسانە لە قەزای شەقڵاوە. کانی بەرد، ھێرۆ، ناوی گوندێکی شارەدێی ھێرۆیە لە قەزای پشدەر.\nپەیکەرتاشی ھونەرێکی سێ-ڕەھەندییە کە لە تاشینی ھونەرمەندانەی بەرد، پلاستیک، لاجوەرد یان پەرەندار، شووشە، یا دار و چێو بەدی دێت. ئەو کەسە وا پەیکەرتاشی دەکات پێ دەگووترێت پەیکەرتاش.\nدەنگی بەردەکە فیلمێکی ئەمریکییە کە دەرھێندراوە لەلایەن ئێریک دی ھۆوێڵ و نووسراوەتەوە لەلایەن ئاندرو شۆ. ئەم فیلمە لەسەر ئەو کتێبە دەرکراوە کە لەلایەن سیلڤیۆ ڕافۆ نووسراوەتەوە لەژێر ھەمان ناو. کاستی فیلمەکە پێکھاتووە لە ئیمیلیا کلارک، مارتن کسۆکاس ...\nقەڵای زاخە دەکەوێتە شارستانی ڕوومێشکان و بە تەواوی لە بەرد دروستیان کردگە. شێواز و جۆری کەوانەکەی جیاوازە لە کارەکانی دیکەی پارێزگاکە، ئەو بەردانەی لەم بینایەدا بەکاردەهێندرێن نەخشێنراوە و کەلاوەن دیمورگان ئەم کارە بە یەکێک لە کارەکانی سەردەمی ئی ...\nکانی ڕێزە کانیێکی شێفابەخش و چاککەرەوە بۆ نەخۆشینانی گورچیلە و بەردی گورچیلە زۆر بەکار دێت. ئەم کانیە لە رێی شاری جوانڕۆ بۆ شارستانی سەلاسی باوەجانی لە ١٠ کیلۆمیتری شاری تازاوای سەلاس بوونی هەیە.\nڕەحیم سوڵتانی کوڕی شەریف، کوڕی حەسەن، کوڕی سوڵتان، کوڕی مستەفا، ناسراو بە ھەژێن کوردستانی شاعیر و نووسەر و وەرگێڕی کورد و ھەروەھا دەرسوێژ و بەڕێوەبەری گشتیی کۆمەڵی فەرھەنگی و فێرکاریی سۆما لە ٢٥ی ڕێبەندانی ساڵی ١٣٤٧ی ھەتاوی لە شاری مەھاباد لەدایک ...\nپێنجوێن ناوچەیەکە دەکەوێتە باکوری رۆژهەڵاتی پارێزگای سلێمانی ، قەزای پێنجوێن پێکدینێت و شارۆچکەی پێنجوێن ناوەندی قەزایە ، لە ناحییەکانی پێنجوێن و گەرمک و ناڵپارێز پێکهاتووە.\nفەرەیدوون ئەرشەدی ساڵی ١٩٦١ لە گەڕەکی قەتارچییانی شاری سنە لە دایک بووە. لە ١٩٦٦وە تا ١٩٧٩ بۆ ماوەی سێزدە ساڵ لە مەریوان ژیاوە و دواتر گەڕاوەتەوە سنە و لەوێ دیپلۆمی وەرگرتووە. ساڵی ١٩٨٤ سەربازی تەواو کردووە و لە ناوەندی پەروەردەیی فکریی مناڵان و ...\nتاڤگە یەکێکە لە ڕووداوە زەویناسییەکانە کە تێیدا ئاوی ڕووبارێک لە بەرزایییەک بەخێرایی زۆر بڕژێتە ناو دۆڵێکەوە. بەرزترین تاڤگەی جیھان بە ناوی تاڤگەی ئەنجێل لە وڵاتی ڤێنیزوێلایە. ڕووباری کاڕائۆ لە بەرزایی ٩٧٩ مەتریەوە دەڕژێتە ناو دۆڵێک کە لە بەردی س ...\nیاقووت بەردێکی بەھادارە کە دوو ڕەنگی سوور و سووری کاڵی هەیە. سوورە کاڵەکەی سەر بە کانزای کۆرۆندە کە پێکھاتووە لە ئۆکسیدی ئەلەمنیۆم. سەرچاوەی ڕەنگە سوورەکەی دەگەڕێتەوە بۆ بوونی ماددەی کڕۆم تێیدا.\nشمکێنت شارێکە لە پارێزگای کازاخستانی باشوور لە وڵاتی کازاخستان. ژمارەی دانیشتووانی لە ساڵی ٢٠٠٨دا ٤٥٤٥٨٣ کەس بووە. شمکێنت لە سەدەکانی ناوینەوە شارە.\nسیگرید ئوندسێت نووسەر و ڕۆماننووسی نەرویژی بوو، یەکێکە لە هەڵگرانی خەڵاتی نۆبێل. سیگرید لە شاری کالوندبێرگ لە دانمارک لە دایکبوو، بەڵام خێزانەکەی ماڵیان بەرەو نەرویژ گواستەوە، ئەمەش ئەوکاتە بوو کە ناوبراو تەمەنی دوو ساڵان بوو. ئەو لە ساڵی ١٩٢٤، ب ...\nتاج زنجیرەیەکی دراماتیکی و مێژوویی و ژیاننامەیی تەلەڤیزیۆنییە سەبارەت بە سەردەمی شاژن ئێلیزابێتی دووەم و لە نووسین و ئامادەکردنی پیتەر مۆرگانەوە و لەلایەن Left Bank Pictures دروستکراوە لە پەخشکردنی نێتفلیکس یەکەم ئەڵقەی لە ٤ی تشرینی دووەمی ٢٠١٦ ش ...\nپاشا "دارو"ی بایکجی ، لەدایکبوونی نادیارە بەڵام لە ٧٧ی زایینی مردووە، دووەم فەرمانڕەوای شانشینی بایکجیبوو، کە یەکێک بوو لە سێ شانشینەکەی کۆریا. ماوەی فەرمانڕەوایی لە نێوان ساڵانی ٢٩ی زایینی تا ٧٧ی زایینی بوو.\nپاشا "گیرو"ی بایکجی ، لە دایکبوونی نادیارە بەڵام لە ١٢٨ی زایینیدا مردووە، ٣ـەم فەرمانڕەوایی بایکجیـبوو، یەکێک بوو لە سێ شانشینەکەی کۆریا، ماوەی فەرمانڕەواییەتییەکەی لە نێوان ساڵانی ـبوو. کوڕە گەورەی پاشا داروـبوو، وە بوو بە میراتگری تەختی پاشایی ...\nپاشا "سابان"ی بایکجی ، لە دایکبوون و مردنی نادیارە، ٧ـەم فەرمانڕەوایی بایکجیـبوو، یەکێک بوو لە سێ شانشینەکەی کۆریا. کوڕە گەورەی ٦مین پاشا گوسوـبوو. بەپێی سامگووک ساگی، سابان زوو گەنج بوو بۆ فەرمانڕەواییەتی وە بەخێرایی پاشا گۆیـی بەدواداهات. برا ب ...\nپاشا "چوگۆ"ی بایکجی ، لە دایکبوونی نادیارە بەڵام لە ٢٣٤ی زایینیدا مردووە، ٦ـەم فەرمانڕەوایی بایکجیـبوو، یەکێک بوو لە سێ شانشینەکەی کۆریا، ماوەی فەرمانڕەواییەتییەکەی لە نێوان ساڵانی ـبوو. بەپێی سامگووک ساگی، کوڕە گەورەی ٥مین پاشا چوگۆـبوو. هەتا وا ...\nگۆنگجو پێشتر ناوی ئونگجین بوو وە پایتەختی بایکجی بوو لە نێوان ٤٧٥ بۆ ٥٣٨، لەو ماوەیەدا بایکجی کەوتبووە ژێر هەڕەشەکانی گۆگۆریۆ. گۆگۆریۆن پایتەختی پێشوو هانسیۆنگی داگیرکردبوو ئەمەش وای لە بایکجی کرد کە شوێنێکی نوێ بدۆزێتەوە بکاتە ناوەندی هێزەکەی.\nبویۆ یان پویۆ ، شانشینیکی کۆن بوو ئەکەوێتە بەشەکانی باشووری مەنچوریا و باکووری کۆریا، لەماوەی پاشماوەکەی ئەبێتە بەشێک لە شانشینی گۆگۆریۆ لە ٤٩٤ زایینی، هەردووک شانشینی گۆگۆریۆ و بایکجی، دوو لە سێ شانشینەکەی کۆریان، خۆیان بە جێگرەوەی میللەتەکە دائ ...\nپاشا "سۆسریم"ی گۆگۆریۆ ، لە دایکبوونی نادیارە بەڵام لە ٣٨٤ی زایینیدا مردووە، ١٧ـەم فەرمانڕەوایی گۆگۆریۆـبوو، لە باکووری سێ شانشینەکەی کۆریا، ماوەی فەرمانڕەواییەتییەکەی لە نێوان ساڵانی ـبوو. کوڕی پاشا گۆگوکوۆنـبوو.\nویریسیۆنگ ، ناوی دوو لە پایتەختە زووەکانی بایکجی بوو، کە یەکێک بوو لە سێ شانشینەکەی کۆریا. وا باوەڕئەکرێ لە ڕۆژگاری ئیمڕۆ دا لە ناوچەی سێئول بێت. بەپێی سامگووک ساگی، ئۆنجۆ، کوڕی جومونگ دامەزرێنەری گۆگۆریۆـبوو.\nگایباک ، زنجیرە درامایەکی کۆریای باشوورە لە ساڵی ٢٠١١ دەرهاتووە، لە ئەکتەران لی سۆ-جین، چۆ جای-هیۆن، ئۆ یۆن-سوو، و سۆنگ جی-هیۆ. لە کەناڵی ئێم بی سی پەخشکراووە لە ٢٣ی تەممووزی تا ٢٢ی تشرینی دووەمی ٢٠١١ لە دووشەممان و سێشەممان کاتژمێر ٢١:٥٥ بۆ ٣٢ ئ ...\nگوانگگیتۆ، داگیرکەرە مەزنەکە ھەروەھا ناسراوو بە پاشا گوانگگیتۆی مەزن ، درامایەکی مێژووییە لەسەر ژیانی نۆزدەیەمین پاشاکەی گۆگۆریۆ گوانگگیتۆی مەزن دەرھێنراووە. دراماکە لەسەر بنەمای دوو سەرچاوەوە دەرھێنراوە ،.\nخەونی پاشا ، زنجیرە درامایەکی کۆرییە کە لە ٨ی ئەیلوولی ٢٠١٢ تا ٩ی حوزەیرانی ٢٠١٣ لە شەممان و یەکشەممان کاتژمێر ٢١:٤٠ بۆ ٧١ ئەڵقە، لە کەناڵی کەی بی ئێس ١ پەخشکرا. لە ساڵی ٢٠١٥ ئەم درامایە لە کەناڵی کوردسات دۆبلاژکراییە سەر زمانی کوردی لە باشوور کو ...\nپاشا "جیجۆنگ"ی شیللا ، لە ٤٣٧ی زایینی لەدایکبووە و لە ٥١٤ی زایینی مردووە. ماوەی فەرمانڕەوایەتییەکەی لەنێوان ساڵانی ٥٠٠ی زایینی تا ٥١٤ی زایینی بووە. بیست و دووەم پاشای شانشینی شیللا بوو. بیری ئەکەوێتەوە کە ئەبێ دەسەڵاتی شاھانە بەھێز بکات بۆ مانەوە ...\nشاژن مایا ، ئەندامی خێزانی شاھانەیی شیللا و ھاوسەر و شاژنی پاشا جینپیۆنگی بیست و شەشەم پاشای شیللا بوو. یەکێک بوو لە ھۆزی کیم، وە دایکی شاژن سیۆندۆکی شیللا بوو.\nژۆنگ کانگ چوارەم پاشای شانشینی سیا بوو، کە یەکەم شانشین بوو لە مێژووی چین، ژۆنگ برای پاشا تای کانگە و نەوەی یوی مەزنە دوای پاشا تای دێتە سەر تەخت.\nھۆو یی تیر و کەوان بەدەستێکی ئەفسانەیی بوو لە سەردەمی شانشینی سیا ھەروەھا وەک شێن یی) و ناسراوە و نازناوی لۆردی لە تیروکەوانی وەرگرتووە.\nچی پاشایەکی دێرینی چین بوو، کوڕی پاشا یوی مەزن بوو، دووەم پاشای شانشینی سیا بوو بە نزیکەیی نۆ بۆ دە ساڵ حوکمڕانی کردووە. دوای ئەو پاشا تای کانگ دێتە سەر تەخت.\nکیۆنگسانگ ، یەکێکە لە هەشت هەرێمەکەی کۆریا لە ماوەی فەرمانڕەوایی خانەدانی جۆسۆن. کیۆنگسانگ ئەکەوێتە باشووری-ڕۆژهەڵاتی کۆریا.\nھامگیۆنگ ، یەکێکە لە هەشت هەرێمەکەی کۆریا لە ماوەی فەرمانڕەوایی خانەدانی جۆسۆن. ھامگیۆنگ ئەکەوێتە باکووری-ڕۆژهەڵاتی کۆریا.\nپیۆنگئان ، یەکێکە لە ھەشت پارێزگاکەی کۆریا لە ماوەی فەرمانڕەوایی خانەدانی جۆسۆن. پیۆنگئان ئەکەوێتە باکووری-ڕۆژئاوای کۆریا.\nلە سەردەمی خانەدانی جۆسۆندا، کۆریا بەسەر ھەشت پارێزگادا دابەشبوو، کە بریتیبوون لەمانەی خوارەوە: پیۆنگئان چونگچیۆنگ کانگوۆن گیۆنگگی کیۆنگسانگ ھامگیۆنگ چۆلا ھوانگھێی\nسۆنگ ناوی خێزانی کۆرییە، کە لە نازناوی چینی وەرگیراوە. دانیشتوانی کۆریا ئەو نازناوەیان ھەڵگرتووە بە نزیکەیی ٪١٫٤ دانیشتووانی کۆریا لە ساڵی ٢٠٠٠دا سەرژمێری کرا لە کۆریا ئەوە دۆزرایەوە ٦٢٢٬٢٠٨ کەس ئەم نازناوەی ھەڵگرتوە\nویکیپرۆژە:پێشنیارەکانی ئەکادیمیای کور ..\nپێڕستی ڕێکخراوە تیرۆریستییەکان لە عەر ..\nعەبدوڵڵای کوڕی موحەممەدی کوڕی زاحمی ب ..


ده‌مه‌قاڵه‌ی نوسه‌رێكی كوردو وه‌زیری ده‌ره‌وه‌ی دانیمارك - ئاوێنه\nبا گوێ لەدەنگی قوربانییەکانی عەفرین بگرین\nده‌مه‌قاڵه‌ی نوسه‌رێكی كوردو وه‌زیری ده‌ره‌وه‌ی دانیمارك\nسه‌ره‌تای ئه‌م هه‌فته‌یه دەمەقاڵێ‌و وه‌ڵام‌و وه‌ڵامدانه‌وه‌ی توند له‌سه‌ر شه‌ڕی عه‌فرین‌و بێ هه‌ڵوێستی وڵاتانی ئه‌وروپا‌و رۆژئاوا به‌رامبه‌ر به‌په‌لاماری توركیا، له‌نێوان “سارا عومه‌ر” نوسه‌ری ناسراوی كورد له‌ئه‌وروپا‌و خاوه‌نی رۆمانی “مردوشۆر” به‌زمانی دانیماركی كه یه‌كێك بوه له‌پڕفرۆشترین كتێبه‌كانی ساڵی رابردو له‌و وڵاته، له‌گه‌ڵ وەزیری دەرەوەی دانیمارك “ئەندرس سامۆیلسن” رویدا.\nئه‌نده‌رس سامیۆلسن، وه‌زیری ده‌ره‌وه‌ی دانیمارك پێشتر وەڵامی سارا عومەری دابۆوه کە رەخنەی لەوەزیری دەرەوەی دانیمارک‌و رێکخراوی ناتۆ گرتبو لەسەرئەوەی بەرامبەر بەهێرشی تورکیا بۆ سەر عەفرین‌و کوشتاری خەڵکی مەدەنی بێدەنگن.\nسارا عومه‌ر له‌په‌یوه‌ندییه‌كدا به‌ئاوێنه‌ی راگه‌یاند ئەم دەمەقاڵێیە کاتێک دروستبوه نامەیەکی تازەی بۆ ئەو وەزیرە نوسیوه لە‌وەڵامی نامەکەیدا بۆ ئه‌م، سارا وتی “دەمەقاڵەکە لەسەر لاپەڕەکەی خۆم لە‌فەیسبوک دروستبو. زۆر کەسی تریش بەشداریان تێداکرد، لەناویاندا هەندێک ئەندام پەرلەمانی دانیمارک کە ئەوانیش بەرگریان لەڕاکانی من کرد دژ بە‌وەزیرەکەمان”.\nلەخواره‌وه ده‌قی نامه‌كانی نێوان سارا عومه‌رو وه‌زیری ده‌وه‌ی دانیماركن له‌سه‌ر عه‌فرین:\nنامەیەکی کراوە بۆ وەزیری دەرەوەی دانیمارک‌و رێکخراوی ناتۆ\nبەڕێز ئانده‌رس ساموێلسن‌و\nئەندامانی رێكخراوی ناتۆ\nچه‌ند رۆژێكه تەواو شۆک بووم بە‌بینینی وێنەی ئەو کوژراوە مەدەنییانەی له‌دوای هێرشەکەی تورکیا بۆ سەر ناوچە کوردیەکانی عەفرین لە‌سوریا، گیانیان لەدەستدا. هەروەها من تەواو تاساوم له‌ئاستی ئه‌و بێدەنگییە تۆقێنەرەی، كه‌دەیبینم لە‌حکومەتی دانیمارکیی‌و له‌سیاسه‌تمه‌دارانی وڵاته‌كه‌و له‌ئه‌ندامانی رێكخراوی ناتۆ. راستییه‌كه‌له‌وه‌دایه، كه‌ئێوە سڵتان لەوە نەکردەوە، کە ژن‌و پیاوە ئازاکانی کورد بکەن بە‌خۆراکی تۆپەکان لە‌جەنگی دژ بە‌داعشدا، بەڵام ئێستا هەمان ئەو کوردانە، کاتێک لەلایەن هێزە تورکییەکانەوە بۆمباران دەکرێن، ئێوە یەک وشە لە‌دەمتان نایەتەدەرەوە‌و ئیدانه‌ی ئه‌و جه‌نگه‌ناكه‌ن. نەک هەر ئەمە، بەڵکو ئێوە رووتان وەردەگێڕن‌و سەیری شوێنێکی تر دەکەن، كه‌هیچ كات له‌به‌رژه‌وه‌ندی مرۆڤایه‌تیدا نییه.\nلەم ساتەوەختەدا هێزی ئیسلامییە پەڕگیرەکان (ئیسلامه رادیكاله توندڕه‌وه‌كان)، بە‌هاریکاریی سوپای تورک، هێرش دەکەنە سەر هێزە کوردییە عەلمانیی‌و بێتاوان‌و دیموکراسخوازەکان لە‌عەفرین. ئێمە چەندەها جار‌و بەبێ بڕانەوە گوێمان لە‌سیاسییە دانیمارکییەکان بوو، كه‌ڕەخنەیان لە‌ئیسلامییە توندڕەوەکان دەگرت، بەڵام کاتێک مەسەلەکە پەیوەندیی بە‌ژیان‌و مردنی سەدان هەزار خەڵکی مەدەنییەوە هەیە لە‌عەفرین، جگە له‌بێده‌نگی ئێوه‌زیاتر، گوێمان له‌شتێكی تر نابێت.\nمن خۆم ژنێکی کوردم،کە لە‌جەنگ‌و گازی کیمیاویی‌و رق‌و چەوساندنەوە‌و جینۆساید رامکردوە. من بەدور‌و درێژیی گوێم لە‌سیاسه‌تمه‌داره‌دانیمارکییەکان‌و حکومەت بووە، کە دەڵێن باشترین یارمەتییەک، کە پێشکەش بە‌ئاوارە‌و پەنابەران بکرێت، ئەوەیە كه‌لە ناوچەکانی خۆیاندا بهێڵدرێنەوە‌و له‌وێدا هاوكاری بكرێن. بەڵام لە‌ئێستادا، کە بۆمبا‌و جه‌یشه‌تورکییەکان بەسەر ئەو ناوچەیەدا داباریون، کە یەکێکە لە‌لەناوچە ئارامە کەمەکانی سوریا بۆ داڵدەدانی ئاوارەکان، دەبینین سیاسه‌تمه‌داره‌دانیمارکییەکان‌و ئه‌ندامانی رێكخراوی ناتۆ پشتمان تێدەکەن‌و ئاوڕمان لێنادەنەوە.\nبەڕێز وەزیری دەرەوە‌و ئەندامانی رێكخراوی ناتۆ،\nئێوە پێوستە نیشانمان بدەن، کە قسەکانتان دەربارەی یارمەتیدان‌و جێکردنەوەی ئاوارەکان لە‌ناوچەکە خۆیدا تەنها قسەی رووت‌و بێناوەرۆک نەبوون. نیشانمان بدەن، کە ناکرێت رەخنەکردنی ئیسلامی توندڕەو بێدەنگ بکرێت بەهۆی ترس لە‌ستەمکاریی ئەردۆگانەوە. نیشانمان بدەن، كه‌ئەو ژن‌و پیاوە کوردە ئازایانەی، کە گیانی خۆیان بەخشیی لە‌جەنگ دژ بە‌داعشدا، بە‌هاوکاریی لەگەڵ دانیمارکدا، بێهودە‌و لە‌پێناویی هیچدا نەمردون.\nكردارتان هه‌بێت‌و قسە بکەن،\nسارا عومه‌ر، نووسه‌ری كتێبی مردوشۆر\nوەڵامی یەکەمی وەزیریی دەرەوەی دانیمارک:\nئەم پەلامارە تورکییە دنەدان‌و خۆشکردنێکی ئاشکرای ئاگری جەنگە‌و ئەو دۆخە زۆر زەحمەتەی کە لە‌ئارادایە ئاڵۆزتر‌و پڕ کێشەتر دەکات. تورکیا خەمی ئەمنیی‌و ئاساییشی رەوای لە‌باکوری سوریادا هەیە، بەڵام ئەوەش گرنگە، کە جەغتکردن لەسەر بەگژاچوونەوەی تیرۆریزم بێت‌و گەرەنتی ئەوەش بدرێت خەڵکی مەدەنیی بپارێزرێت. من تەواو دژ بە‌لەدەستدانی ژیانی ئەو خەڵکە مەدەنییەم، کە بەپێی زانیاریی رێکخراوی نەتەوە یەکگرتوەکان، بەهۆی بۆمبارانەکانەوە روویداوە. من داوا لە‌حکومەتی تورکیی دەکەم بەشێوەیەکی جدی بەرپرسیارێتی خۆی بەرامبەر بە‌دانیشتوانە مەدەنییەکە بگرێتە ئەستۆ. عەفرین لەناو دۆخە شێواو‌و ئاڵۆزەکەی سوریادا شوێنێکە ئارامیی‌و جێگیرییەکی رێژەیی تێدایە. ئەوە لە‌قازانجی دانیمارکیشدایە کە ناوچەکە زیاتر نەشێونێدرێت‌و ناجێگیرتر نەکرێت، چونکە ئەمە هەم وێرانەی زیاتری لێ دروست دەبێت هەم شەپۆلی پەناهەندەی نوێ بەرەو ئەوروپاش. دانیمارک زۆر بە‌ڕوونی ئەم پەیامە بە‌تورکیا دەگەیەنێت. لەهەمانکاتدا دەشمەوێت تورکەکان هانبدەم، کە شتێک نەکەن وابکات تەرکیز لەسەر بەگژاچوونەوەی داعش نەمێنێت. جەنگی دژ بە‌داعش هێشتا کۆتایی نەهاتووە. بۆیە ئەگەر ئێمە چاومان لەسەر ئەو جەنگە لاببەین دەکرێت دەرەنجامی خراپیی لێبکەوێتەوە.\nبەڕێز وەزیری دەرەوەی دانیمارک، ئەندرس سامۆیلسن\nسوپاس بۆ وەڵامدانەوەی نامەکەی من، کە تەرخانبوو بۆ باسکردنی هێرشە توندتیژییەکەی تورکیا بۆسەر ناوچەی عەفرین لە‌سوریا، کە ئێوە روخسەتی ئەوەتاندا، کە بیخەمە بەردەمی هەوادارەکانم لەسەر فەیسبوک. خۆشحاڵیشم کە ئێوە کاتتان تەرخانکرد بۆ وەڵامدانەوەی نامەکەی من، وەک چۆن سوپاسگوزاریشم كه لە‌وڵاتێکدا دەژیم سیاسه‌تمه‌داره‌كان هەندێکجار گوێدەگرن.\nبەڵام دەبێت ئەوە بڵێم کە من بە‌ئەسەفەوە لەگەڵ ناوەرۆکی نامەکەتدا نیم. من هیوام وابوو کە تۆ گوێ بۆ داواکەی من بگریت، کە دەخوازێت زۆر بە‌ڕوونی ئیدانەی هێرشەکەی تورکیا بکەیت، کە خەڵکانی مەدەنی لە‌عەفرین دەکوژێت. لەباتی ئەم ئیدانەکردنە روونە تۆ باس لە‌مەسڵەحەتی رەوای ئەمنیی تورکیا لە‌باکوری سوریادا دەکەیت. بەڵام ئەوە چ مەسڵەحەتێکی ئەمنیی رەوایە، کە شەرعیەت بە‌هێرشکردنە سەر هاوپه‌یمانییه‌كانی دانیمارک ببەخشێت لە‌جەنگیاندا دژ بە‌داعش. ئەوە چ مەسڵەحەتێکی ئەمنیی رەوایە، کە شەرعیەت بە‌هێرشێک بدات، کە دەشێت سەدان هەزار کەس ناچاربکات بێماڵ‌و حاڵ بکرێن‌و هەڵبێن؟\nئەگەر تۆ بە‌ڕاستی باوەڕت بەوە هه‌یه، کە هێزە عەلمانییەکانی SDFو کوردەکان لە‌سوریا هەڕەشەی ئەمنین لە‌تورکیا، بۆچی رێگه‌ت دا، كه لە‌شەڕی داعشدا خۆیان لە‌پێناوی دانیمارکدا بدەن بە‌کوشت؟ بۆچی پێت نه‌وتن كه دواتر پشتیان تێده‌كه‌یت؟ هەر بەڕاست ئایە ئەمە شێوازی تۆ‌و حکومەتی دانیمارکە لە‌مامەڵەکردنی هاوپه‌یمانییه‌كانتاندا؟ هەر بەڕاستی ئایا چۆن دەکرێت رۆژێک بیر لەوە بکەنەوە، کە کەسێکی عەلمانیی‌و پێشکەوتنخواز لە‌خۆرهەڵاتی ناوەڕاستدا باوەڕ بە‌دانیمارک بکات‌و هاوکاری بێت، ئەگەر بزانن ئەم بەدەمەوە نەچوونەی ئێستا پاداشتەکەیان دەبێت؟\nمن ژنێکی دانیمارکیی کوردم. کاتێک کە قەسابخانەی تورکیا بۆ خەڵکە مەدەنییەکەی عەفرین بە‌قوڵیی کارم تێدەکات، ئەمە لەبەر ئەوەیە من خۆشم بە‌هەمان ئەزموونی راونان‌و ماڵوێرانیدا تێپەڕیوم تەنها لەبەر ئەوەی، کە کوردم. من لەلایەن سەدام حوسەیەنەوە، کە ژەهری کیمیاوی بە‌کوردەکاندا کرد‌و کوشتنی، ناچار بە‌ڕاکردن کرام. من ئەمڕۆ کاتێک گوێ لە‌قسەکانی ئەردۆگان دەگرم، ئەو باسی مافی رەوای پاراستنی ئاسایشی تورکیا ناکات، ئەو دەڵێت عەفرین شوێن‌و زادگای کوردەکان نییە. ئەو ئەڵێت ئەوان دەبێت لەو ناوچانە دەربکرێن. ئەوەی ئەردۆگان باسیدەکات کوشتنی دەستەجەمعی دانیشتوانە مەدەنییە کوردەکەی ناوچەی عەفریەنه. ئەمەش هەم هیچ شەرعیەتێکی نییە‌و هەم هیچ پەیوەندییەکی بە‌ئاسایشی تورکیاوە نییە.\nبەڕێز وەزیری دەرەوەی دانیمارک،\nتۆ ئێستا دەبێت لەنێوان دوو بەرەدا یەکێکیان هەڵبژێریت. ئایا تۆدەتەوێت هاریکاریی ئەردۆگان‌و میلیشیا ئیسلامییەکان بکەیت، یان هاریکاریی کوردەکان‌و هێزە عەلمانییەکان، کە پێشتر هاوکاریی‌و هاوپه‌یمانی دانیمارکبوون لە‌خەبات‌و جەنگیاندا دژ بە‌داعش؟\nبێگومان من لەوە ئاگادارم، کە تورکیا یار‌و شەریکی دانیمارکە لە‌ناتۆدا. بەڵام ئەمە بەرپرسیارێتی ئەخلاقیمان لێناسێنێتەوە بۆ ئەوەی شتێک بکەین. بەپێچەوانەوە نزیکی دانیمارک لە‌تورکیا‌و هاریکاریکردنی مانای ئەوەیە ئێمە بەرپرسیاریەتیەکی تایبەتمان لەسەرە کە دژ بە”سیاسەتی راگواستن‌و بێماڵکردن“ی ئەردۆگان بین.\nمن بەردەوام گوێم لە‌تۆ‌و لە‌حکومەتەکەت بووە باسی گرنگیی مافەکانی مرۆڤ‌و ئازادیی دەکەن. لە‌ئێستادا ئێمە دەبینین ئەردۆگان پەلاماری کوردەکان‌و هێزە عەلمانییەکانی سوریا ئەدات بە‌هاریکاریی گروپە ئیسلامییە پەڕگیرەکان. کاتی ئەوە هاتووە، کە واز لە‌حیساباتی سیاسی سارد‌و گاڵتەجاڕانە بهێنرێت‌و بەرگریی لە‌خەڵکە مەدەنییەکەی عەفرین بکرێت. کۆمەڵگاکانی خۆرئاوا چێژ لەوە دەبینێت خۆیان بە‌پاسەوانی بەها ئەخلاقییەکان نیشانبده‌ن. ئایا ئێستا کاتی ئەوە نییە وابکەین ئەخلاق بەسەر سیاسەتدا باڵادەستبێت، نەک ئابوریی‌و حیساباتی جیۆپۆلەتیکی؟ ئەم جۆرە هەڵسوکەوتە جوت-مۆراڵییە لە‌دۆخێکی لەو بابەتەدا گەشە بە‌هێزە پەڕگیرەکان دەدات، لە‌هەموو دونیادا. ئەمەش لە‌قازانجی هیچ کەسێکدا نییە. تکایە با واز لەم سۆزانیبوونە سیاسییە بهێنین‌و هاریکاریی‌و بەرگریی لە‌مافەکانی مرۆڤ بکەین. ئەو مافانەی کە پێویستە هی هەمووان بێت، بەبێ گوێدانە ئیتیمای ئەتنیی‌و دینیی‌و فەرهەنگیی.\nوەڵامی وەزیریی دەرەوەی دانیمارک:\nمن دەبێت بڵێم نامە تازەکەت هەم نائومێدی کردم هەم بە‌یارییەکی ناشیرینی دەزانم لە‌پەیوەندیدا بە‌وەڵامە زۆر روون‌و ئاشکراکەی منەوە بۆ نامەکەی تۆ. جگە لەمە تۆ خۆت بە‌شەخسیش بۆت نووسیم کە تۆ بەڕاستیی دڵخۆش‌و سوپاسگوزار بوویت بۆ وەڵامە روونەکەی من. تۆ راستەوخۆ مەدح‌و سەنات کردم.\nلەگەل رێزی زۆرمدا،\nوەڵامی سارا عومەر:\nبەڕێز ئەندرس سامۆیلسن،\nمن تا ئێستاش زۆر دڵشادم، کە تۆ کاتت دۆزیەوە بۆ ئەوەی وەڵامی من بدەیتەوە، هەروەها بەوەش دڵشادم، کە وەزیری دەرەوە مافەکانی مرۆڤ بەرز دەنرخێنێت‌و دەنگ‌و داوای خەڵک بە‌جدی وەردەگرێت. من ئێستاش بەرگریی لە‌قسەکانی خۆم دەکەم، بەڵام کاتێک من ئەوە دەڵێم، لە‌هەمان کاتدا حەزدەکەم هه‌ندێک کردار‌و ئاکتی کۆنکریت ببینم. من لەو رۆژەوە تا ئەمڕۆ چاوەڕێی ئەوە دەکەم شتێک بکەیت. خەڵکیش هەمان چاوەڕوانیی هەیە. هەم وێنەکان‌و هەم ڤیدیۆکان شاهیدێکی زیندوون، کاتێک کەسوکاری هاوڵاتییەکانمان لەم وڵاتەدا چاوەڕێی تۆ‌و حکومەتەکە دەکەن بۆ ئەوه‌یە شتێک بکەن. ئاخر ئێمە چی لە‌بەڵێنی بۆش‌و قسەی بەتاڵ بکەین؟ ئایا تۆ پلانی ئەوەت هەیە شتێک بکەیت؟\nوەڵامی وەزیری دەرەوەی دانیمارک\nئایا بەڕاست تۆ داوای چی لە‌من دەکەیت کە بیکەم؟ دەتەوێت سەربازە دانیمارکییەکان بنێرم بۆ ئەوەی بەگژ تورکیادا بچنەوە؟ ئەگەر ئەمەت دەوێت دەبێت بە‌ئاشکرا بینووسیت‌و داوایبکەیت.\nتۆ رەخنە لە‌هێرشەکەی تورکیا دەگریت. منیش هەمان شتم کردووە. من هەمان شت دەکەم کاتێک وەزیری دەرەوەی تورکیا دەبینم. تا ئێرە هەردووکمان هاوڕاین.\nبەڵام تۆ پاڵ بە‌منەوە ده‌نێیت کە بۆ ئەوەی… بەڕاستی تۆ دەتەوێت من چی بکەم؟\nدەبێت ئەوە بڵێم ئەو ئوسلوبەی تۆ دیالۆگی پێدەکەیت‌و ئەو شێواندنەی تۆ بۆ کار‌و هەڵوێستەکانی منی دەکەیت، کارێکە شوێنی رێزلێنان‌و باشنرخاندن نییە. تۆ خۆت چەند رۆژێک لەمەوبەر ڤیدیۆیەکت دانا‌و داوات لە‌خەڵک کرد کە بازرگانی بەشتێکەوە نەکەن، کە باوەڕیان پێینییە، کەچی تۆ لە‌ئێستادا هەمان شت بەرامبەر بە‌من دەکەیت. من پێم وایە ئەمە دووڕووییه.\nمن ژنێکم بە‌ڕوونی دژ بە‌هەموو جەنگێکم، دژ بە‌هەموو توانێکی جەنگ‌و بەهەموو بەکارهێنانێکی توندوتیژییم بۆ چارەسەرکردنی ململانێکان، بۆیە من داوای ئەوەت لێناکەم سەربازی دانیمارکیی بنێریت بۆ جەنگ. هەموو ئەوەی من داوای دەکەم ئەوەیە تۆ لەو پێگە بەهێزەتەوە وەک وەزیری دەرەوە، کە ئاماژەیەکی روون بۆ تورکیا‌و بۆ کۆمەڵگای نێودەوڵەتی بنێریت، کە دانیمارک ئیدانەی کوشتنی خەڵکە مەدەنییەکە دەکات. بۆئەوەی ئاماژەیکیش بنێردریت، پێویستە کار بکرێت. ئەگەر تۆ چاوەڕێی ئەوە بکەیت، کە وەزیری دەرەوەی تورکیا ببینیت بۆ ئەوە پەیامی دانیمارک بگەیەنیت، کەواتە تۆ پیاوی جوڵە‌و کردار نیت. ئیبادەکردنی ئەتنیی‌و کوشتنی خەڵکی مەدەنی دژ بە‌مافەکانی مرۆڤە. لەناو تورکیا خۆیدا خەڵکێکی زۆر گیراون بەهۆی رەخنەگرتن لەم جەنگەوە، هەر بەڕاست ئێمە بۆ هاریکاریی ئەو رژێمە دژ بە‌دیموکراسییە دەکەین؟\nتۆ لە‌ترسەکانی ئەردۆگان تێدەگەیت، بەڵام لە‌ترسی خەڵکە مەدەنەییەکەی عەفرین تێناگەیت. من دەزانم دەشێت زمانی دیالۆگی من قورس‌و زبر بێت، بەڵام من دەبێت هەموو ئەو رێگایانە تاقیبکەمەوە بۆئەوەی قسەکانم بە‌گوێی تۆ بگات.\nخۆڵکردنە دەماوچاوی خەڵکەوە ئامانجی من نییە، بەرگریکردن لە‌ئاشتی ئامانجی منە. چونکە ئەمە ئەو شتەیە، کە من هەڵمبژاردووە بۆ ئەوەی بمهێڵێتەوە‌و لەپێناویدا تێبکۆشم. تۆ من بە‌کەسێکی دوو روو ناودەبەیت چونکە من ریسک بە‌هەموو شتێکەوە دەکەم لە‌شەڕکردنمدا بۆ مافەکانی مرۆڤ، بەڵام وەزیری دەرەوەی خۆشەویست، دەزانی دو ئەخلاقیی ئەوەیە کە لەگەڵ هاوکار‌و هاوپه‌یمانه‌كانت بیت کاتێک پێویستت پێیانە‌و پشتیان تێبکەیت کاتێک پەلامار ئەدرێن.\nله نێوانی ئه‌م ده‌مه‌قاڵێیه‌دا، سیاسه‌تمه‌داری وڵاتی دانمارك، نیكۆلای ڤیلۆمسن، كه ئه‌ندامی په‌رله‌مانه‌و سه‌ر بە‌حیزبی ئینهیدس لیستنه بووه هاوپشتی سارا عومه‌ر‌و هاته ده‌نگ‌و له‌نووسینێكدا بۆ وه‌زیری ده‌ره‌وه‌ی وڵاتی دانمارك ئه‌مه‌ی نووسی:\nداوای لێبودن دەکەم ئاندرس سامۆیلسون، بەڵام تۆ وەزیری دەرەوەی وڵاتەکەی ئێمەیت. تۆ وەک کەسانیتر نیت‌و شانسیی ئەوەت هەیە، کە رەخنە لە‌هێرشەکەی تورکیا بگریت. تۆ زیاد لە‌ئەگەرێکی رەخنەکردنت لەبەردەستدایە، بەڵام تۆ بڕیارت داوە، کە ئەم ئەگەرانە نەخەیتەگەڕ. تۆ ئەتوانیت سەفیری تورکیا لە‌دانیمارک بۆ گفتوگۆ بانگ بکەیت‌و رەخنەکانتی نیشانبدەیت. دەتوانیت خۆت پەیوەندیی بە‌وەزیری دەرەوەی تورکیاوە بکەیت‌و رەخنەکانت نیشانبدەیت. تۆ دەتوانیت وڵاتانی تریش لە‌دەوری رەخنەکانت کۆبکەیتەوە‌و ئەمانەش بنێریت بۆ ناتۆ. ئەوە سادەگۆیی‌و خۆگێلکردنە پێتوابێت ئەلتەرناتیڤ بۆ هیچنەکردنەکەی تۆ ئەوەیە شەڕێکی کراوە لەگەڵ تورکیادا دەستپێبکەین. تۆ خۆشت ئەم راستییە باشدەزانیت. کاتێک تۆ دەنووسیت، کە تورکیا ئامانجی ئەمنیی شەرعیی لە‌باکوری توکیادا هەیە، ئەبێت ئەمە روونبکەیتەوە‌و بەشێوەیەکی گونجاو کاردانەوەت هەبێت بۆ ئەو پرسیارە گونجاو‌و راستانەی کە سارا دەیانپرسێت‌و به‌رزیانده‌كاته‌وه.\n سارا عومەر، نوسەری رۆمانی “مردوشۆر”ە بەزمانی دانیمارکی کە بەباشترین کتێبی ساڵی ٢٠١٧ دیاریکراو ناوبانگێکی گەورەی له‌و وڵاته بەدەستهێنا. ئەم کچە کە لەدایکبوی شاری سلێمانییە، ئێستا لەولاتی دانیمارک دەژی‌و بەئاوێنەی راگەیاند کە “هاواری ئێمە ده‌نگی گه‌لێكه‌كه‌له‌وه‌ته‌ی هه‌یه‌پشت گوێخراوه‌و منیش لێره‌وه‌كۆڵ ناده‌م‌و هه‌وڵ ده‌ده‌م له‌دایه‌لۆگی زیاتردا بم له‌گه‌ڵیان به‌ڵكو كاریگه‌رییه‌كیان له‌سه‌ر دروست بكه‌م لەپێناو عەفرین‌و مافەکانی کورددا”.\nوتیشی ” خه‌ڵكی بێتاوان ده‌بنه‌قوربانی. من جه‌رگم ژان ده‌كات به‌و هه‌موو خوێن‌و كوشتار‌و نه‌هامه‌تییه. بێویژدانی گه‌یشتۆته راده‌ی بێسنوری خۆی”.\nنووسراوە لە 2018-02-06 6:13 pm


ئەلێكساندەر لۆكاشینكۆی سەرۆكی بێلاڕووس هەڕەشەی كرد کە خۆیان مامەڵە لەگەڵ كۆچبەران دەكەن لەسەر سنور، ئەگەر یەكێتی ئەوروپا نەجووڵێت، ئەمەش بە گوێرەی ئاژانسی فەرمی بێلاڕووس.\nلۆكاشینكۆ كە تۆمەتبارە بەوەی بە ئەنقەست قەیرانی پەنابەرانی بۆ ئەوروپا دروستكردووە، ئەوەشی ڕاگەیاندووە، تا ئێستا یەكێتی ئەوروپا لەگەڵ وڵاتەكەی پەیوەندییان نەكردووە دەربارەی كۆچبەران، هێشتاش چاوەڕوانی وەڵامی ئەوانە بۆ وەرگرتنی 2000 پەنابەرەكە.\nسەرۆكی بێلاڕووس دەڵێت "نامانەوێ ڕووبەڕووبوونەوەمان لەگەڵ پۆڵەندا بگاتە حاڵەتی شەڕ".\nئەوە لەکاتێکدایە، ماتيو موراتيفسكى سەرۆک وەزیرانى پۆڵەندا (21 تشرینی دووەمی 2021) رایگەیاند "ئەمڕۆ لەسنورەکانى خۆرئاواوە روبەڕووى جەنگێکى نوێ بووینەتەوە، لەرێگەى بەکارهێنانى کۆچبەران و چەکەوە"، ئەوەش بەپێی ئاژانسى رۆیتەرز.\nلاى خۆیەوە، پاسەوانى سنورى پۆڵەندا لە تویتێکدا رایگەیاند، "رۆژى یەکشەممە گروپێکى 100 کەسى بیانى لەلایەن سەربازانى بیلاروسیاوە هێنرابوونە سەر سنور بەهێز هەوڵیانداوە لەسنور بپەڕنەوە، بەڵام ئێمە رێگەمان پێنەدان".\nوتیشى رۆژى شەممە 208 هەوڵى پەرینەوەى کۆچبەران دراوە بەهێز، کە زیاتر لە هەوڵەکانى رۆژى هەینى، بەڵام زۆر کەمترە لە هەوڵى پەڕینەوەى کۆچبەران لەرۆژى چوارشەممە کە 501 جار هەوڵى پەڕینەوە دراوە.\n2021.12.06 - 16:10\n2021.12.06 - 15:23


به‌گوێره‌ی ئه‌نجامه‌كانی ریفراندۆمی سه‌ربه‌خۆیی دورگه‌كانی بۆگانفیل، ده‌ركه‌وتوه 98%ی ده‌نگده‌ران پاڵشتی له سه‌ربه‌خۆیی و جیابونه‌وه‌یان ده‌كه‌ن له پاپوا نیو گینیا و ره‌نگه به‌منزیكانه ده‌وڵه‌ته نوێیه‌كه‌یان له‌دایك ببێت.\nریفراندۆمه‌كه، كه ماوه‌ی چه‌ند رۆژێكی خایاند، دوو پرسیاری له‌خۆگرتبو، یه‌كه‌میان: ده‌سه‌ڵاتی زیاتری حوكمی زاتیت ده‌وێت؟ دووه‌میان: سه‌ربه‌خۆیی ته‌واوت ده‌وێت؟.\nبه‌گوێره‌ی جیاكردنه‌وه‌ی ده‌نگه‌كان، ده‌ركه‌وتوه له 181 هه‌زار و 67 كه‌س، كه مافی ده‌نگدانیان هه‌بوه، 176 هه‌زار و 928 كه‌س، كه ده‌كاته 98%ی كۆی گشتی ده‌نگده‌ران، به‌ڵێ-یان بۆ سه‌ربه‌خۆیی كردوه.\nله به‌رانبه‌ردا سێ هه‌زار و 43 كه‌س ده‌نگیان بۆ ده‌سه‌ڵاتی زیاتری حوكمی زاتی داوه و هه‌زار و 96 ده‌نگیش پوچه‌ڵكراونه‌ته‌وه.\nدورگه‌كانی بۆگانفیل سه‌ربه پاپوا نیو گینیان و له‌لایه‌ن حكومه‌تی ئه‌و وڵاته‌وه ره‌زامه‌ندی نیشان درابو بۆ ئه‌نجامدانی ریفراندۆمه‌كه، به‌ڵام ئه‌نجامه‌كانی پابه‌ندكه‌ر نین، له‌گه‌ڵ ئه‌وه‌شدا جیهان چاوه‌ڕێی له‌دایكبونی ده‌وڵه‌تێكی نوێ ده‌كات.


زوها حەدید مەدالیای ئاڵتونی لە ئەندازیاری تەلارسازی شاهانەی بەریتانیدا دەباتەوە - Yalla\nپەیمانگای شاهانەی بەریتانیبۆ ئەندازیاری تەلارسازی خەڵاتی شاهانەی ئاڵتونیی دەبەخشێتبە زوها حەدید وەکو یەکەم یافرەت کە بەتەنها ئەم خەڵاتەی بەدەست هێناوە.\nپەیمانگای شاهانەی ئەندازیاری تەلارسازی بەریتانی ئەمڕۆ ڕایگەیاند، زوها حەدید خاوەنی بڕوانامەی ڕێزلینانی پەیمانگای ئەندازیاریی تەلارسازی ئەمریکیی، توانی مەدالیای ئاڵتونی شاهانەی ئەندازیاری تەلارسازی بۆ ساڵی ٢٠١٦ بەدەست بهێنێت. زەهرا لە ساڵی ١٩٥٠ لە بەغداد لەدایک بووە و بوو بە یەکەم ژن کە بەتەنها و بێ ئەوەی بەشداربێت لە گروپێکدا توانی مەدالیای ئاڵتونی شاهانە بەدەست بهێنێت بۆ ساڵی ٢٠١٦. هەروەها پەیمانگاکە ڕایگەیاند کە لە ئاهەنگێکدا لە مانگی شوباتی ٢٠١٦دا میدالیاکە وەردەگرێت.\nجەین دانکان سەرۆکیRIBA و لیژنەی هەڵبژاردن گوتی ” زوها حەدید کەسێکی کاریگەر و بەناوبانگە لە بواری تەلارسازیدا لەسەر ئاستی جیهان ” و هەرەوەها ئاماژەی بەوەش کرد” خۆشحاڵم کە خەڵاتی مەدالیای ئاڵتونیی شاهانەی بەدەست هێنا بۆ ساڵی ٢٠١٦. و بە پەرۆشم بۆ بینینی ئەو کارانەی لە داهاتوودا ئەنجامی دەدات لە بوارەکەیدا”.\nزوها بەیاننامەیەکی ڕاگەیاند پاش ئەوەی هەڵبژێردراوە بۆ پێدانی خەڵاتی شاهانە و گوتی:\n” زۆر شانازی دەکەم بەوەی کە خەڵاتی شاهانە بەدەست دەهێنم، بە تایبەتیش کە دەبم بە یەکەم ژن کە بە تەنها ئەم خەڵاتە بەدەست بهێنێت. دەمەوێت سوپاسی پیتەر کوک، لویزا هۆتۆن و دەیڤد چیپەرفیڵد بکەم بۆ کاندیدکردنم و هەروەها جەین دەنکان و لیژنەکە بۆ پاڵپشتی کردنم. لە ئێستادا ژمارەیەکی زۆر ئەندازیاری تەلارسازی ژن دەبینین، بەڵام مانای ئەوە نییە ئاسانبێت بۆیان. هەندێک جار ژنان ڕوو بە ڕووی کێشمە کێشمی زۆر گەورە دەبنەوە. بەڵام لەم ساڵانەی دواییدا گۆڕانی زۆر کرا و لەسەر ئەم گۆڕانکارییەش بەدەوام دەبین. ئەم دان پێدانانە شەرەفێکە بۆ خۆم و کارەکەشم. بەشێک لە کاری ئەندازیاری تەلارسازی ئەوەیە وا لە خەڵک بکەیت هەست بە ئاسودەیی بکەن لەو شوێنانەدا کە تێیدا دەژین و ئەوخوێندنگا و شوێنانەی کە کاری تێدا دەکەن، هەر بۆیە دەبیت ستانداردەکانمان بەرز بکەینەوە”.\nزوها حەدەید بە نمونە دادەنرێی لە عێراق و جیهاندا. تێکۆشانێکی زۆری ئەنجامدا تا گەیشتە بەرزترین پلەی ڕیزلێنان لە بواری ئەندازیاری تەلارسازیدا و شوێن و باڵەخانەیەکی زۆر دەبینین لە جیهاندا کە زوها نەخشەو پلانی ئەندازیاری بۆ داناوە.\nئەمانەش هەندێک لە کارە بەناوبانگەکانی زوهان:\nshort URL: https://yallairaq.com/ku/VCcH5\nئەم ساڵ ساڵی دیکاپریۆ بوو؟


قەیرانی ڕووناکبیر. لە نووسینی جەماڵ عەڵیاڵی – Giareng\nقەیرانی ڕووناکبیر. لە نووسینی جەماڵ عەڵیاڵی\nلە 19 ئۆکتۆبر , 2017\nنووسەر لێرەدا، لە گۆێرەی جاران، وەکوو کوردێک دەئاخەوێ و خاوەنی قسەی خۆیەتی. شۆڕش و سەرهەڵدانەکانی نەتەوەی کورد، لە هەر ئاستێکیدا بوبێت، تا ئێستا سەرنەکەوتووە. هۆکارەکەی لە چی دایە؟ بۆ وڵامی ئەو پرسیارە، دەکرێ زۆر هۆکار هەژمار بکرێ. هۆکار ئەوەندە زۆرن کە مرۆڤێکی خاوەن خامە دەتوانێ دەیان نامیلکە تەرخانی دەسپێکەکەی بکات. نووسەری ئەو بابەتە، وەکوو دەروێشێکی زورهان، تەنیاسووکنا بە دوو هۆکاران دێنێت. بەو هیوایە کە کەسانیتر، هۆکارەکانیتر بخەنە سەر دمەوڕە. دوو هەڵە، واتە دوو هۆکار لە سەرنەکەوتنی بزووتنەوەی کورد بۆ ئازادی و دێمۆکراسی دیاردەیەکی ئاشکرایە.\nهۆکاری یەکەم: کورد هەتا ئێستا هەرگیز هێرشی نەکردۆتە سەر ماڵی داگیرکەر، دیارە لەو بوارەدا، هێرش بۆ سەر ماڵی کەسی خۆ، نایەتە ئەژمار. ئایا تۆسقاڵێک پیرۆزێ لەوەدا بەدی دەکرێ؟\nهۆکاری دووهەم: هەتا ئێستا هەمبانەبۆرەکەی کورد جگە لە کردەوەکانی پێشوو چیتری تێدا نەبووە. واتە: خۆی پاراستووە یان ڕای کردوە یان داوێنی خەڵکانیتری بۆ ناوبژێوی گرتووە، یان خۆی بە دەستەوە داوە. لە باشترین حاڵەتدا، وارگەی خۆی جێ هێشتووە. ئەو باوبللۆێرەش هەرگیز نەبڕاوەتەوە بەو هیوایەی کە ئاکامێکیتری لێ وەدەرکەوێت! ئەگەر ئاینشتاین ئێستا زیندوو بێتەوە، بە متمانەوە دەڵێ نەتەوەی کورد “دەهرییە” چوونکە کارێک دەکات کە دەزانێ ئاکامەکەی چیە بەڵام دووپات و دەپاتی دەکاتەوە بەو هیوایەیە کە ئاکامێکیتری لێ دەرکەوێ!\nبۆ سڕینەوەی ئەو دوو هۆکارە پێویستە بزانین کێ بەرپرسیاری هەڵقووڵانی ئەو هۆکارانەیە. بە باوەڕی نووسەر، بەرپرسیاری ئەوانە و بگرە هۆکارەکانیتریش، تەنیا ڕۆناکبیرە بە گشت چەشنەکانیەوە، واتە: لە سەرکردایەتی سیاسی ناکارەمەوە بگرە هەتا قوڵە سیاسەتوانی فەیسبووکی. ئەمانە هەتا دەتوانن سووکایەتی بە یەکتر دەکەن! کە چی ئەگەر نیوەی ئەوەندەیان کات بۆ هێرشی هاوبەش، بۆسەر داگیرکەر تەرخان کردبا، ئێستا کاری کورد لە قۆناخێکیتر دەبوو.\nڕاپرسی گشتی کە لە باشوور بەڕێوەچوو، سەڕەڕای گشت ئەگەر و بەڵامێک، رێچکە شکێنی بوو لە سەر هۆکاری دووهەم کە لە سەروو باسی کرا. بۆ یەکەم جار، کورد کارێکی جیاوازی کرد! تەجرەبە نەکرابوو، ئەوا تەجرەبە کرا! ساویلکەییە ئەگەر لامان وابێ کە داگیرکەر لە هەمبەر بەهێزبوونی بەری کوردی بێدەنگ دەبێت، ئەوان هەرچی لە دەستیان بێت دەیکەن وجگە لە یێکێتی نەتەوەیی لە هیچ ناپرینگێنەوە (هەر بۆیە هەتا نووکە لە ڕیگەی دۆستەکانیان هەوڵیان ئەوە بووە کە تەگەرە بخەنە سەر پێک هێنانی یێکێتی نەتەوەیی لە ناو ماڵی کورد). کەواتە بابەتی ڕاپرسی باشوور نەبۆتە هۆکارێک بۆ هێرشی هاوبەشی ئێران و تورکیا بۆ ئەو بەشە.\nهەر ئێستا لایەنەکانی جیاواز سەرقاڵی ئەوەن کە ئەو ئاش بەتاڵە سووچی کێیە و ددان لێک تیژ دەکەنەوە و هەتا دێت، ئاگری گرژیی دۆخەکە تووندتر دەبێت. ئەگەر ڕووناکبیری بەوەج لە ناو کوردا هەبێت، لە بڕی ئەوە، بە پاڵپشتی “خەسارناسی تێکشکان/نەکسە” ئەکەوێتە هەوڵی پەرەپێدان بە بیرۆکەی یەکریزی ماڵی کورد. ئەوە تەنیا مەتاڵێکە کە لە هەمبەر هێزی زلی داگیرکەری زەبەلاح، خۆڕاگری هەیە. ئەی بۆچی بە ڕۆژی ڕووناک بە لەنتەرەوە ناکری ڕووناکبیری لەو چەشنە بدۆزرێتەوە؟هەرچەند وڵامی ئەو پرسیارە زۆرن بەڵام نووسەر تەنیا سووکنا بە یەک بژاردە دەکات: چارەڕەشی نەتەوەی کورد لەوەدایە کە بە خڕی فرچکی بە فەرهەنگی داگیرکەر گرتووە، جا چۆن دەکرێ لە ڕووناکبیر بپرسی؟. ئەگەر ڕووناکبیری سەربەست هەبێ نەتەنیا ئەو دوو هۆکارەی سەروو بەڵکوو گشت هۆکارەکانی سەرنەکوتنی سەرهەڵدانەکانی کورد دەسڕنەوە.\nئاوڕدانەوەیەکی کورت لە سەر ڕووداوەکانی چەند ڕۆژی ڕابووردوو ئەوە دەسەلمێنی کە بارودۆخی هەنووکەیی جیهانی، پێویستی بە سەرکردایەتی کارامە هەیە. سەرکردایەتی کورد لەو قەوارەدا جێناگرێ و هەر بەو هۆکارە، پێویستە بڕوات. کاتێک لە ماوەی زیاتر لە ٢٥ ساڵدا جگە لە گەندەڵی و دزی چیتر لە دەزگایەک بەدی نەکرێ، ئیتر ئەو دەزگایە پێویست بوو زۆر زووتر بکەوێتە ناو مۆزەخانە و لاپەری مێژوو بەڵام بە هۆی نەبوونی ڕووناکبیری سەربەخۆ، مرۆڤی کورد هەستی بە کەمایەتییەکان نەکرد.\nئێستا با خاڵی کۆتایی دانێینە سەر گازندان و بیر لەوە بکەینەوە کە ئایا ڕووناکبیری کورد دەتوانێ دەرفەتێکی تێگەیشتن بۆ بووژاندنەوەی یەکێەتیی نەتەوەیی بە هەر ناو و لە هەر شکڵێکدابێت وەکوو پێداویستێکی بەپەلە، زۆر زۆر بەپەلە، ئاراستەی مێشکی تاکی کورد بکات؟\nجەماڵی عەڵیاڵی ١٨/١٠/٢٠١٧


مەرجە ناوی منداڵ، ئـیسلامی بێت.؟!\nبه‌ناوی خودای گه‌وره. ئایا ئه‌گه‌ر منداڵ ناوه‌که‌ی ئیسلامی نه‌بێ باوک و دایکی به‌رپرسیارن؟ ئه‌ی ڕای ئیسلام چییه سه‌باره‌ت به ناوی کوردی؟\nوەڵام - ژمارەی پرسیار 1147\nناولێنانی منداڵ مه‌رج نییه ئیسلامی بێ یان ناوی پێغه‌مبه‌ران و پیاوچاکان بێ، یان عه‌ربی بێ و کوردی نه‌بێ، ئه‌وه‌ی گرنگه و داواکراوه له ئیسلام ئه‌وه‌یه ناوێکی خۆش و به مانای جوان له منداڵه‌که بنرێ، ئه‌گه‌ر ناوی پێغه‌مبه‌ران(سه‌لامی خوایان لێ بێت) یان پیاوچاکانیان لێ بنرێ وه‌ک نیشانه‌یه‌ک بۆ ده‌ربڕینی خۆشه‌ویستی بۆیان یاخوود به‌و هیوایه‌ی وه‌کو ئه‌وان په‌روه‌رده‌بن و پێبگه‌ن یاخوود هه‌تاوه‌کو ڕێگای ئه‌وان بگرنه‌وه، ئه‌وه کارێکی باشه و په‌سه‌نده، به‌ڵام ئه‌گه‌ر که‌سێک ناوێکی کوردی له منداڵه‌که‌ی خۆی بنێ گوناهه نییه و هیچی تێدا نییه..\nئه‌وه‌ی گرنگ و جێی سه‌رنجه ئه‌وه‌یه ناوه‌که خۆش بێ و مانایه‌کی جوان بدات، بێ مانا یان مانای ناشیرنی نه‌بێ، چونکه وه‌کو ئیبنولقه‌ییم-ڕه‌حمه‌تی خوای لی بێت- ده‌فه‌رموێ: ناوه‌کان کاریگه‌ری هه‌یه له‌سه‌ر هه‌ڵگری ناوه‌کان..\nپێغه‌مبه‌ری خواش(صلى الله عليه وسلم) ناوی که‌سانێکی گۆڕیوه ناخۆش بوون یان مانای ناباشی هه‌ڵگرتووه، بۆ نمونه هه‌بووه ناوی(زحم) بووه واته گران و ناڕه‌حه‌ت ئه‌ویس گۆڕیوێتی به(سهل) واته ئاسان ساکار.. له‌مه‌وه‌ش؛ هه‌رکه‌سێ ناوی باشی لێ نه‌نرابێ بۆی هه‌یه ناوی خۆی بگۆڕێ، چونکه ئه‌و ناوه له دونیا و کاتی گیانکێشان و ناو گۆڕ و قیامه‌تیش هه‌ر پێی بانگ ده‌کرێ.\nژمارەی بینین 863


شێرزاد ڕۆژهەڵاتی: باشوری کوردستان لە نێوان دوو تابڵۆ دا. – WTARIKURD\nشێرزاد ڕۆژهەڵاتی: باشوری کوردستان لە نێوان دوو تابڵۆ دا.\nدەڵاڵ و تەل‌دز، چەتەی خۆماڵی و بێگانە، کۆنە جاش و مستەشار، شایەر و زووڕناژەن، لۆمپەن و چەقوکێش، ڕیش‌پان و پانتۆڵ‌قوڵە، “بازرگان و پارێزەر، ئەفسەر و سەرباز، جاسووس و جەللاد، کوڕی باش و هەرچی پەرچی” بە تاق و بە جوت لە ئاودەستەکان جێ‌یان گرتبو. وەک ئەوەی لە سەر میراسی باوکیان دانیشتبن، کەس لە جێگای خۆی هەڵنەدەستا.\nکە لە خەو هەستام، بە پەلە خۆم گەیاندە ئاودەستی ماڵەکەم. بە دەم هەڵڕشتنی میز‌دا بە خۆم ئەوت دەبێ کوردایەتی و گووکاری چ نیسبەتێکیان پێکەوە هەبێ!؟\nبۆ تەعبیری ئەم خەونە کەوتمە یادی تابڵۆی بە‌ناوبانگی “ئاودەستی گشتی” کاری نیگارکێش “واسیلی شولژنکۆ”.\nبە ڕواڵەت سێ پیاوی گیرۆدەی خواردنەوە دەبینین. دوویان خەریکی گوو کردنن و یەکی دیکەش خەریکی ئارەق خواردنەوە. دوو پیاوە هەڵتوشەکاوەکە سیغاریان لە سەر لێوە. نوسراوەو و وێنە کێشراوەکانی سەر دیواری ئاودەست ناحەز و دزێون. کۆی وردەکاریەکانی ناو تابڵۆکە ئەم دیمەنانەن: خواردن، خواردنەوە، خۆ بەتاڵ کردن لە پیسایی و شەهوەت” بەڵام ئەمانە چ گرینگیەکیان هەیە؟ تماشایەکی پەنجەرە بچکۆڵەکەی ئاودەستەکە بکە. بزانە لە دوورە دەست چ دەبیندرێ؟ “گومبەز و منارەی کاخ و پەرەستشگا ”\nمنیش بە ڕێگای مانا ناسی ئەم تابڵۆیە خەونەکەم ئاوا لێک‌دایەوە:\nلەم سی ساڵەی دوایی دا لە باشور، بە تایبەت هەولێر بە دەیان کاخی ڕازاوە، سەدان خانووی لۆکسی میلیاردی، هەزاران ویلا و ژیلای خاوەن مەلەوانگە و … ساز کراون.\nتا ئێرە بە پەیڕەوی لە نیگارکێش “واسیلی شولژنکو” دوو هێمای دەسەڵاتی سیاسی و دینی باشور(کاخ و منارە)م وێنا کرد.\nسیمای ئەمڕۆی باشور بەم چەشنەیە: داتەپینی ژێرخانی ئابوری، بێکاری، کێشەی ئاو و کارەبا، تیرۆری ڕووناکبیران و ڕۆژنامەنوسان، 31 مۆڵگەی سەربازی تورک، سەدان ناوەندی سیخوڕی دوشمنانی کورد، هاوکاری پاراستن و میتی تورک بۆ تیرۆری ئازادیخوازانی باکور لە باشور، بە تاڵان‌چونی سامانی سەر زەوی و بن زەوی، ڕۆییشتنی ساڵانەی هەزاران لاو بۆ هەندەران، بەتاڵ بونی دانیشتوان لە خەونی گەورەی ڕزگاری نەتەوەیی و دادپەروەری.\n” دابینکردنی بەرژوەندی داگیرکەرانی کوردستان لە پێناو ئاغایەتی بە سەر نیوەی باشوری کوردستان”\nبە پەیڕەوی لەم ئیستڕاتژیە، مەلا مستەفا بارزانی ڕێبەرانی پارتی دێموکڕاتی کوردستانی باکور(سەعید ئاڵچی و دوکتور شوان) ی کوشت، ڕێبەرانی حیزبی دێموکڕاتی کوردستانی ئێران( سەدیقی ئەنجیری، ئەسعەد خودایاری، سلێمان موعینی، خەلیل شەوباش، مەلا ڕەحیم، جەماعەتی ساڵح لاجانی و …) ی بە ڕێگاگەلی وەک تیرۆر، ئیعدام کردن و ڕادەست کردنەوە بە ساواکی ئێران لەناو برد.\nکوڕەکانی مەلامستەفا، مەسعود و ئیدریس لە ساڵی 1976 بە پیلانی هاوبەشی ساواک و میتی تورک، قیادە موەقەتەیان بۆ سەرکوتی شۆڕشگێڕانی کورد لە چوار پارچەی کوردستان دروست کرد. ساڵی 1978 لە حەکاری بە هاوکاری تورکیا و ئێران توانیان هێزێکی 750 کەسی پێشمەرگەی یەکیەتی نیشتمانی لەناو بەرن و سەرانی دەستگیرکراویان( عەلی عەسکەری، دوکتور خالید و حوسێن بابا شێخ) بە ئاڕپیچی ئێعدام کرد.\nلە ساڵەکانی 1979 تا 1985 بە هاوکاری ئێران توانیان ڕۆژهەڵاتی کوردستان لە دێموکڕات و کۆمەڵە پاکسازی بکەن.\nڕاپەڕینی 1991ی باشور لە سەر دەستی جەماوەری یەکیەتی نیشتمانی و هێندێک هێزی دیکە بە ئەنجام گەییشت و بنەماڵەی بارزانی ڕۆڵێکی بەرچاویان تێیدا نەبو.\nمەسعود بارزانی بە هاوکاری ئێران، تورکیا و ئێراق شەڕێکی براکوژی چوارساڵەیان بە سەر یەکیەتی نیشتمانی دا سەپاند(1998-1994) تا یەکیەتی ناچار کرا زیاتر لە هەشتا لە سەدی سامان و دەسەڵاتی باشور ڕادەستی بنەماڵەی بارزانی بکات. بەم شێوەیە بنەماڵەی بارزانی بوونە حاکمی باشور.\nلە ساڵەکانی (1998 – 1992) لە ڕێگای هاوکاری ئەرتەشی تورک هەزاران پێشمەرگە و گریلایان بە دەستی یەکتر بە کوشت دا.\nکوڕ و نەوەکانی نەوەکانی مەلامستەفا(مەسعود،نێچیر و مەسرور) لە 2014 بە پێی ڕێککەوتنی نەهێنی لە گەڵ دەوڵەتی تورک و داعش پێش ئەوەی خەڵک ئاگادار بکرێنەوە و هەلی هەڵاتنیان پێ‌بدرێ، 15000 پێشمەرگەیان لە شەنگال کشاندەوە. شەنگاڵ و ئیزەدیەکان بێ تەقاندنی یەک فیشەک ڕادەستی داعش کران. داعش توانی 6300 کچ و ژنی کورد بە غەنیمەت بگرێ و بیانکاتە سەبایا و کەنیز و هەزاران خەڵکی ئیزەدی دیکەش قەتڵ و عام بکات.\nبەڵام لە ڕوانگەی مرۆڤی وشیار و زانا، ئەم کاخ و منارە جوانانە لە گەڵ گشت ناحەزیەکانی کۆمەڵگای باشور وەک تابڵۆیەکەی “واسیلی شولژنکۆ” دوو ڕووی یەک سکەن.\nخوێنی سەدان سلێمانی موعینی و دوکتورشوانەکان، پاکسازی ڕۆژهەڵات و کوشتاری گریلای قەندیل بە هاوکاری ئەرتەشی تورک و ڕادەستکردنی شەنگال بە داعش و نیوەی خاکی باشور بە ئێراق و تیرۆری چالاکوانان و ڕۆژنامەنوسان و ڕادەستکردنی سامانی باشور بە دەوڵەتی تورک و … بوونە باربەهای بەهەشتی کوردایەتی دیوەخان بۆ بنەماڵەی بارزانی و شەریکەدزەکانیان لە ناو یەکیەتی، گۆڕان و ئیسلامیەکان و بە گشتی پێنج لە سەدی حەشیمەتی باشور.\nئیستڕاتژی بنەماڵەی بارزانی لێرە دا سەرکەوتویی خۆی نیشان دەدات؛ “دابینکردنی بەرژوەندی داگیرکەران لە پێناو ئاغایەتی بە سەر نیوەی باشوری کوردستان.\nبورهان شێخ رەوف: پڕۆژەى خۆرهەڵاتى ناوەڕاستى سەوز.\nپشکۆ ناکام: بەرد…


ئاگادارییەک بۆ دیپلۆماتکارەکانی بیانی لە هەولێر\nWednesday, 10.28.2020, 19:06\nخەتەری تیرۆری کۆمەڵێک دیپلۆماتکاری وڵاتانی دەرەوە\nقوڵ بونەوەی قەیرانەکانی باشوری کوردستان و زەختی تورکیا لە سەر بنەماڵەی بارزانی بۆ شەڕێکی هاوبەشی گەورە و چارەنوس‌ساز دژی پارتی کرێکارانی کوردستان لە ئارا دایە.\nپارتی دێموکڕاتی کوردستان بە ڕەسمی ڕایگەیاندوە کە ژمارەیێک کادری پ ک کەی دەستگیر کردوە کە بەتەما بون دیپلۆماتکارانی بیانی تیرۆر بکەن.\n(شایەد هێندێک کەسی لایەنگری پ ک کەیان گرتبێ و لە ژێر ئەشکەنجە دا ناچاریان بکەن لە سەر شاشەی تەلێویزیۆن دان بە تاوانێکی ئاوا دابنێن.)\nئەم ڕاگەیاندنەی پارتی بە هیچ جۆرێک بە مانای تەواوبوونی سیناریۆیەکە نیە. بەڵکو دەکرێ سەرەتای پیلانەکە بێت.\nئەمەی سەرەوە پلانی ئەی میت و پاراستی پارتیە!\nپلانی بی لە ئارا دایە. بە کردەوە دەرهێنانی کوشتنی ژمارەیێک دیپلۆماتکار و تۆمەتبار کردنی پ ک ک . دوایە ڕایدەگەیێنن کە پ ک ک تیمێکی دیکەی ناردوە بۆ هەولێر و ئەم کەسانەی تیرۆر کردوە.\nبنەماڵەی باڕزانی بۆ ڕەوایەتیدان بە هاوکاوری تورکیا بۆ شەڕی ڕاستەوخۆ دژی پ ک ک پێویستی بە بیانویەک هەیە تا بیر و ڕای جەماوەری کوردستان بە لای خۆی‌دا ڕابکێشێ و پشتیوانی وڵاتانی بێگانەش بەدەست بێنێ.\nمێژوو داستان و ئەفسانە نیە کە لە ڕابردو دا قەومابێ و تەواو بوبێ، بەڵکە دەرسەکانی ژیانە کە دەتوانین لە ژێر ڕۆشنایی ئەم دەرسانەدا ئێستای کۆمەڵگا بناسین و دواڕۆژیش پێشبینی بکەین.\nهاوکاری بنەماڵەی بارزانی لە گەڵ داگیرکەرانی کوردستان تاکتیکی و کاتی نیە، بەڵکە ئیستڕاتژیکە\nمێژۆۆی بنەماڵەی بارزانی پڕە لە سیناریۆی هاوبەش لە گەڵ دەسگا هەوڵگریەکانی دەوڵەتانی ناوچە بۆ چەواشەکردنی گەلی کورد و ئامادە کردنی پێشمەرگە و لایەنگرانیان تا بیانکەن بە دەستەچیلەی شەڕی براکوژی.\nلێرەدا بۆ بەرچاوڕونی باسەکە، چوار نمونەی مێژووییتان وەبیر دێنمەوە:\n١- پیلانی هاوبەشی میتی تورک و پاراستنی پارتی بۆ کوشتنی ڕێبەرانی پارتی دێموکڕاتی کوردستانی تورکیا(١٩٧١)\nلەو کاتەدا پارتی دیموکراتی کوردستانی تورکیا (پ د ک ت) بوبو بە دوباڵی چەپ و ڕاست. باڵی چەپی د. شڤان (د.سەعید قرمز توپراخ) و باڵی ڕاستی سەعید ئاڵچی ڕێبەرییان ئەکرد. بنکەی هەردوکیان لە کوردستانی عێراق بو.\nسەرەتا پاراستن لە گوندی قومری، نزیك سنوری توركیا لە دیوی كوردستانی باشور، سەعید ئاڵچی كوشت. دوایی بە بیانوی ئەوەی دكتۆر شڤان، سەعید ئاڵچی كوشتووە، بە فەرمانی بارزانی خرایە زیندانی ڕایات و پاش چەند مانگێك گوللـە باران كرا و پ د ک ت توشی شکست و ئاشبەتاڵ بو.\n٢- ساڵی ١٩٨١ بە پیلانی هاوبەشی مەسعود و ئیدریس بارزانی+ ئیستخباراتی ئێران لە شاری شنۆ تەرمی مەلا مستەفا بارزانی لە گۆڕەکەی خرایە دەر و بە سەر حیزبی دێموکڕاتی کوردستانی ئێرانیان داهێنا.\nهۆکاری ئەم کارە قیزەونە چی بو؟\nبنەماڵەی بارزانی ببون بە چاشی کۆماری ئیسلامی ئێران و مانگانە دە ملوێن تمەنیان وەردەگرت. بەڵام پێشمەرگەکانیان شەڕیان بۆ نەدەکردن، کاتێک سیناریۆی دەرهێنانەوەی تەرمی بارزانی و تۆمەتبار کردنی حیزبی دێموکڕاتی کوردستانی ئێران ئەنجام درا، چەکدارەکانی قیادە موەقەت بە دڵ و گیان کەوتنە شەڕی ڕۆژهەڵاتیەکان. بە جۆرێک کە لە یەک ڕۆژ دا لە دۆڵی بایزاوای شنۆیە ٢٢ پێشمەرگەی حیزبی دێموکڕات و ١١ی کۆمەڵەیان کوشت. لە درێژەی هێرشەکانیان دا توانیان بە هاوکاری هێزە کانی دەوڵەتی ئێران شاری شنۆ و خانێ و ناوچە کوردنشینەکانی ورمێ لە پێشمەرگەی ڕۆژهەڵات پاکسازی بکەن. بۆ ئاشنایی زیاتر لەم سیناریۆیە دەقی نوسراوەکەی دوکتور قاسملو لە کتێبی (خیانەتەکانی قیادەی موەقەت بە نەتەوەی کورد) لە یەکەم پڕاوێزی ئەم وتارە دا بخوێنەوە.\n٣- تەقینەوەکەی زاخۆ،٢٧ی مانگی دووی ساڵی ١٩٩٥\nمیتی تورک و پاراستنی پارتی لە ناو بازاڕی گەورەی چه‌كفروشانی زاخۆ ئوتومبیلێك بە ٥٠٠ کیلۆ تی ئێن تی دەتەقێننەوە، دەبێتە هۆی کوشتنی ٩٠ هاوڵاتی و برینداربونی زیاتر لە ٣٠ کەس.\nئەو دەمە گەرمەی شەڕی ناوخۆی کوردستان بو کە بنەماڵەی بارزانی بە هاوکاری ئێران، تورکیا و سەددام بەرەو پێشیان دەبرد.\nئەو زەمانە یەکیەتی نیشتمانی لە زاخۆ و زۆر ناوچەی دیکەی بادینان پێگەی جەماوەری باشی مابو.\nپارتی دێموکڕات ئام تاوانە گەورە بەسەر یەکیەتی نیشتمانی دادەێنێت و دەست دەکات بە تەبلیغاتێکی قورس و دەتوانێ خەڵکانێکی زۆر بەم سیناریۆیە هەڵخەڵەتێنێ. بۆ زانیاری زیاتر ئەم سەرچاوەیە بخوێنەوە\n٤- تیرۆری ڕۆژنامەنوس سەردەشت عوسمان (٢٠١٠)\nئەم ڕۆژنامەنوسە لە بەردەم زانکۆی سەلاحەدین لە لایەن پاراستنی پارتی دەڕفێندرێت. دوای دو ڕۆژ تەرمەکەی بە قۆڵبەستکراوی لە نزیک شاری موسڵ دۆزرایەوە.\nسەردەشت عوسمان ناسرابو بە بابەتە ڕەخنەگرەکانی بەرامبەر دەسەڵات و حکوومەت، بە تایبەتی بەرامبەر پارتی دیموکراتی کوردستان، مەسعود، نێچیرڤان و مەسرور بارزانی.\nوتارێکی سەردەشت عوسمان بە ناوێکی موستەعار لە ژێر سەردێڕی«من عاشقی کچەکەی بارزانیم» بڵاو دەبێتەوە.\nسەرئەنجام ئەم ڕۆژنامەنوسە دوای ڕفاندن دەکوژن و بۆ لابردنی شکی خەڵک لە سەر خۆیان تەرمەکەی لە نزیک شاری موسڵ فڕێ دەدەن و ڕایدەگەیێنن کە ناوبراو پێوەندی بە تیڕۆریستە ئیسلامیەکان بوە. بەڵام ئەم تۆهمەتە هێندە ساویلکانە و بێ بنەما بو کە دوایە خۆشیان درێژەیان پێنەدا.\nلە زانستی کارناسی پۆلیسی دا ئەسڵێک هەیە کە دەڵێ: " ئەگەر قەتڵ یان تاوانێک ڕوویدا و تاوانبار نەدیترایەوە، دەسەڵاتدارانی ئەم شوێنە لە پشتی تاوانەکەن.\nتا ئێستا تاوانباران لە لایەن دادگاوە نەناسێندراون.\n - مەسەلەی دزرانی تەرمی مەلا مستەفا بارزانی\nپێش ئەوەی بێنە سەر ئەو باسە پێویستە بگوترێ دووساڵ و نیو پێش ئێستا کاتێک مەلا مستەفا بارزانی لە ئەمریکا و لە ماڵی دۆستە خۆشەویستەکانی مرد. لەگەڵ ئەوەی وەک لە پێشەوە باسمان کرد لە ئێران و بە تایبەتی کوردستان دا بیروباوەڕی دژی قیادە زۆر بە هێز بوو حیزبی ئێمە موافەقەتی کرد کە جەنازەی بارزانی بێتەوە شنویە بە خاک بسپێردرێ.\nلە ڕۆژی ناشتنی تەرمی بارزانیش دا خەڵکی بەپەڕەفی شنۆیە زۆر پیاوانە میوانداری دەیان هەزارکوردی عێراقی و ئێرانی یان کرد کە هاتبوونە سەر قەبران. ئەندامانی حیزبی ئێمەش هەمو جۆرە خزمەت و هاوکاری یەکیان بۆ ناشتنی تەرمی بارزانی بەکار هێنا.\nدیارە بۆ ئێمە تا ئێستاش ڕوون نەبوو کاتێک بارزانی کە لە ئەمریکا مردوە و حکوومەتی عێراقیش بە ڕەسمی ڕێگای داوە بیبەنەوە لە عێراق بی نێژن چۆنە کە لە نێو ئەو جێگایەی لێ مردوە و ئەو جێگایەی لە دایک بووە جێگایەک و وڵاتێکی دیکە بۆ ناشتنی تەرمەکەی هەڵدەبژێرن. ئەگەر مەبست ئەوەبێ کە گویا وەختێک بیبەنەوە عێراق خۆ ئەگەر لە ئەمریکاش نێژرابایە ئیمکانی ئەو کارە هەر هەبوو. کێ دەزانێ دارودەستەی بارزانی هەر ئەو دەم بویە یان تەرمی بارزانی نەهێناوەتەوە ئێران کەلە ڕۆژێکی پێویست دا شانۆسازی یەکی وەک ئەمساڵ بکەن و بیکەنە بیانووی پەلامار بۆ سەر خەڵکی کوردستانی ئێران . لەوانەشە ئەو وەخت شتی وایان بە نیازدا نەهاتبێ بەڵام تازە دەستیان لەوە هەڵگرتبێ جارێکی دیکە بچنەوە عێراق و بۆیە بیانەوەێ گڵکۆی بارزانی لە نزیک خۆیان بێ و هەر وەختیش ویستیان بە هۆی ئەوەوە پەنابەرەکانی کوردی عێراق لەدەوری خۆیان کۆبکەنەوە.\nبەهەر حاڵ بێنە سەر باسەکە. رۆژی دەی پووشپەڕی ئەم ساڵ لە شنۆوە خەبەر بە بەڕێوەبەەرایەتی حیزبی ئێمە گەیشت کە تاقمێکی خۆ فرۆش و خوانەناش بەشەو گڵکۆی مەلا مستەفا بارزانی یان داوەتەوە تەرمەکەیان دزیوە. بەڕێوەبەرایەتی حیزبی ئێمە زۆر بەو خەبەرە ناڕەحەت بوو و بەڕەسمی لە دەنگی کوردستانی ئێرانەوە ئئەو تاوانەی وەک کردەوەیەکی دژی ئینسانی و دژی ئیسلامی مەحکووم کرد. بە خۆش یەوە هەر ئەو رۆژە خەبەر گەیشت کە تەرمەکە دۆزراوەتەوە و بە حورمەتەوە تەسلیمی بنەماڵەکەیان کراوەتەوە. دیسانیش کۆمیتەی ناوەندی بڕیاری دا کە لەو کارەساتە بکۆڵێتەوە و تێ بکۆشێ ئەو تاوانبارانە بدۆزێتەوە بە سزای خۆیان بگەیەنێ. لەو بارەوە ڕێنوێنی و دەستووری پێویست بە کۆمیتەی شارستانی حیزب لە ناوچەی شنۆیەش درا.\nبەڵام زۆر بە سەر سوڕمانەوە دیتمان دارودەستەی قیادە و لە سەرووی هەموویانەوە مەسعود بارزانی کە گویا سەرۆکی پارتی دیموکراتی کوردستانە زۆر پێتانە و بێشەرمانە دەستیان کرد بە بەیاننامە دەرکردن و درۆ و بوختان هەڵبەستن بۆ حیزبی ئێمە کە گویا دزرانی تەرمی بارزانی بە ئاگاداری و دەستووری حیزبی دیموکراتی کوردستان بووە. هەر بە دوای ئەو درۆ و دەلەسەیەش دا بە ڕەسمی هەڕەشەیان کرد کە ئەو کارە بێ سزا ناچێ و یان روحیان لەبەر دانابێ یان قینی دڵیان بە گەلی کورد لە کوردستانی ئێران دەڕێژن. رادیۆ شڕەکەشیان کە بە ئیمکانی ڕیژێمی کۆنەپەرستی خومەینی لە مەرگەوەری ناوچەی ورمێ دامەزراوە لێکدا لێکدا دەستی کرد بەبڵاو کردنەوەی تۆمەت و بوختانی بێشەرمانە لە دژی حیزبی دیموکراتی کوردستان و بزوتنەوەی میللی دیموکراتیکی گەلی کورد لە کوردستانی ئێران.\nتەنیا جوابی ئێمە بۆ ئەو هەمو درۆ و دەلەسەیەی بەکرێگیراوانی ئیمپریالیزم ئەوەندە بوو کە لە ڕادیۆ دەنگی کوردستانەوە ڕامان گەیاند ئێمە دەرهێنانی تەرمی بارزانی جارێکی دیکە مەحکووم دەکەین و بە هەموو توانامانەوە بۆ دۆزینەوەی تاوانبارەکان تێدەکۆشین. بەڵام ئەگەر هێندێک کەس بیانەوێ ئەو ڕووداوە بکەنە بیانوو بۆ ئاژاوە نانەوە لە ناوچەی شنۆ و ورمێ دەبێ بزانن کە لەگەڵ هێزی یەکگرتووی شەش میلیون کوردی ئێرانی بەرە و ڕوو دەبن.\nپاش نیو بژی کردنی هێندێک لە هێزە سیاسی یەکانی کوردستان لە سەر داواو و پێشنیاری ماڵی بارزانی ! بڕیاردرا کۆمیسیۆنێکی هاوبەش لە نوێنەرانی حیزبی ئێمە و قیادە و ئەوهێزە کوردستانی یانە بۆ لێکۆڵینەوە لەو کارەساتە پێک بێ. کەچی کاتێک ئەو کۆمسیۆنە لە شنۆیە کۆبووەوە ، هیچ نوێنەرێک لەلایەن قیادەوە نەهات.کاتێک نوێنەرانی حیزبی ئێمە هۆی نەهاتنەکەی پرسیبوو برایانی کوردستانی گوتبوویان کە قیادە پێ خۆش بوە ئەمجارە تەنیا ئێمە بێن و بۆ جاری دووهەم ئەوانیش نوێنەری خۆیان بنێرن.\nهەر ئەو دەم نوێنەری حیزبی ئێمە بە نوێنەری هێزە کوردستانی یەکانی گوتبوو کە ئەو هەڕەشە و گوڕەشەی بارزانی یەکان دەیکەن و ئەوە کە حازرنین بێنە لای ئێمە و لە کۆمسیۆن دا بەشداربن ئەو فکرە بۆ ئێمە دێنێتە پێش کە ئەو کارە دەستی خۆیان کراوە.\nچونکە ئێمە ئەگەر بمانەوێ شەڕ بە قیادە بفرۆشین پێویستمان بەو جۆرە کارە دژی ئینسانی یانە نیە. ئەوان زۆر تاوانیان دەرهەقی ئێمە کردووە کە ئەگەر بمانەویستایە شەڕیان لەگەڵ بکەین دەبوو لەسەریان وەدەنگ بێین. بەڵام وادیارە ئەوان دەیانەوێ شەڕێک بە ئێمە بفرۆشن و ئەو شانۆیەشیان بۆ ساز کردوە کە هەستی هێندێ لە برا کوردە عێراقی یەکان لە دژی ئێمە هان بدەن.\nپاشان نوێنەرانی هێزە کوردستانی یەکان گوتبوویان کە ئێستا قیادە ئەو توند و تیژی یەی نەماوە و زیاتر بە شێوەیەکی سیاسی و ئووسووڵی بۆ مەسەلەکە دەچێ و لەوانەشە بۆ جاری دووهەم حەتمەن نوێنەری خۆی بنێرێ.\nهەڵبەتە ئێمە زۆرمان پێ خۆش بوو کە قیادە ڕێگای ئەقڵ و مەنتیقی گرتبێ و ئامادە بێ پێکەوە تاوانبارانی ئەو کارەساتە بدۆزینەوە. کەچی بەداخەوە دەرکەوت کە بەو جۆرە ویستویانە براکانی نوێنەری هێزە سیاسی یەکانی کوردستانیش فریو بدەن و لەبن پەردەوە خۆیان بۆ پێلانی شەیتانی خۆیان ئامادە بکەن.\nلێکۆڵینەوە لەمەسەلەی دزرانی جەنازەی بارزانی هێندێک شتی سەرنج راکێشی خستە ڕوو جارێ تەرمی بارزانی تەنیا بیست میتر دوورتر لە قەبرەکەی بە ساغ و سڵامەتی دۆزرابووە.\nئەمجار دەرکەوت کابرایەک بە ناوی ڕحیم میران کە لەلایەن ماڵی بارزانەوە ئاگاداری گۆڕستانەکەی پێ سپێراوە سێ چوار مانگ بووە بەو نێوەدا نەهاتوە. تەنیا ڕۆژی پێش ئەو ڕووداوە پەیدابووە و پیاوێکی بەکرێ گرتوە کە سبەینێ بێ گیای سەر گۆڕی بارزانی بدروی. بۆ بەیانیش پێش دنیا ڕووناک بوون هەر ئەو کابرایە چوتە لای باوکی کرێکارەکە و گوتوویە با کوڕەکەت نەیە چونکە جەنازەی بارزانی دزراوە.\nدوای ئەو شانۆسازیە ڕەحیم میران چوتە مەرگەورە خەبەری بە بارزانی یەکان داوە. بەڵام لە ڕێگا تووشی هەرکەس بووە گوتویە دەچمە ورمێ و کاتێک هاتوتەوە شنۆیش وای نیشان داوە کە ئاگای لە دزرانی تەرمی بارزانی نیە. پاشانیش هەڵاتوە و چوتە لای مەسعود بارزانی و ئێستاش کە ئێستایە لە باوەشی خۆیان گرتوە نەیان هێشتوە بێتەوە شنۆیە کە تەحقیقی لێ بکرێ.\nبەڵام ڕووداوەکانی دواتر هێندی شتی تازەشیان دەرخست. جاری دەرکەوت کە کوڕانی بارزانی بۆ بردنە پێشی پیلانی دژی گەلی خۆیان زۆریان لەو ڕووداوە کەڵکی خراپ وەرگرتوە. ئەوان هێندی لە کوردە پەنابەرە عێراقی یەکانیان بەو جۆرە لە دەوری خۆیان کۆکردوەتەوە و لەدژی خەڵکی کوردستانی ئێران و بە تایبەتی حیزبی ئێمە هانیان داون.\n... نەخشەی هێرش بۆ سەر ناوچەکانی مەرگەور و تەرگەورە و دە.... و شنۆیان کێشاوە. ئەوە بوو کە بەکەڵک وەرگرتن لە دڵپاکی ئێمە و بە ئاگاداری لەو ڕاستی یە کە پێشمەرگە خۆی بۆ شەڕێکی وا ئامادە نەکردوە پێش جاش و پاسدار و ئەرتەشی ئێران و بە کوشتدانی دەیان کەس لە کوردە- هەڵخەڵەتاوەکانی عێراق لە پشتەوە خەنجەریان لە گەلی کور دا. ناوچەی مەرگەوەر و شنۆیان لەدەستی پێشمەرگە دەرهێنا و دیانە دەستی دوژمنی فاشیست و کۆنەپەرستی گەلی کورد.\nبەڵام دوای ئەو خیانەتەی قیادە لە هێندێک سەرچاوەی باوەڕپێکراوی نێو خۆیانەوە چەند گۆشەیەکی دیکەی مەسەلەکەش ڕوون بوونەوە. دەرکەوت کە هەشت مانگ بووە ڕیژێمی خومەینی جاشانەکەی نەداوە بە قیادە. بەڵام بە دەست خۆشانەی ئەو خیانەتە بێجگە لە چەک و تەقەمەنی جاشانەی هەشت مانگیان لەسەریەک دوانێ. کە ئەگەر زیادی نەکردبێ. دەکاتە هەشتا میلیون تمەن...\nخیانه‌ته‌کانی قیاده مووقت به گه‌لی کورد\nگذار از سلسله‌مراتب قدرت و ثروت\nرفراندوم کردستان عراق پروژه کردها بود یا کشورهای منطقه\nخەسارناسی دەسەڵاتی حیزبە سونەتیەکانی کورد


پلەی رێزبەندی ئینرنێتی زانکۆی کۆیە بەرز دیاریکرا و بەرەو سەرتر هەنگاو دەنێت | زانکۆی کۆیە\nلە ماوه‌ی دوو دەیەی رابردوودا ئەنتەرنێت کاریگەریه‌كی بەرفراوان و بەرچاووی هەبووە لە سه‌رخوێندن، به‌تایبه‌تیش له سه‌ر خوێندنی باڵا و جۆری له فێركردن و پێشبركێدا. ململانێ تازه‌كان بەردەوام له سه‌رهه‌ڵدانن، ئه‌مه‌ش پێویستی به دۆزینه‌وه‌ی چاره‌سه‌ری گشتی هه‌یه بۆ ئه‌و كێشه و گرفتانه‌ی كه ڕووبه‌ڕووی کۆمەلگاكانی ئه‌م سه‌رده‌مه‌مان ده‌بێته‌وه كه ئه‌مانه‌ش به‌پێی شوێنی جوگرافی دابه‌ش بوون. وه له‌به‌رئه‌وه‌ی چمكه كانی خوێندنی ئه‌م سه‌رده‌مه سروشتێكی جیهانیان هه‌یه ورۆلی ته‌كنه‌لۆژیای زانیاری له فێركردن و ئاماده‌كردنی كه‌سانی شاره‌زا بۆ داهاتووله په‌ره‌سه‌ندن دایه، ڕیگاكانی فێركردن به‌رده‌وام له گۆڕان به‌ره‌و باشتردان. ئه‌م ململێیانه پێویستیان به هاریكاریه له بواری په‌یوه‌ندی كردن و كارلێك كردن وتێكه‌ڵ به‌یه‌ك بوون و گواستنه‌وه‌و ئاڵوگۆركردنی زانیاری و ڕێگا هه‌ره تازه و باشه‌كان بۆ ئه‌نجامدانی كاره‌كان. ئاسانكاریه‌كانی ته‌كنه‌لۆژیای زانیاری وه‌كو ئینته‌رنێت ژینگه‌یه‌كی هاوبه‌ش دابین ده‌كه‌ن بؤ جێبه‌جێكردنی پێویستیه‌كان.\nله‌به‌رئه‌وه‌ی دیمه‌نی سروشتی خوێندنی باڵا به گۆڕانێكی به‌رده‌وامدا تێپه‌ڕیوه، فێركردنی جۆری بوه به شتێكی پێویست و گرنك. ژماره‌ی خوێندكاران به‌شێوه‌یه‌كی به‌رچاو زیادی كردووه‌و له ڕووی كۆمه‌ڵایه‌تی و جوگرافیدا هه‌مه‌جۆر بووه. له ئێستادابه‌هۆی په‌ره‌سه‌ندنه خێراكان پێویستی به ڕێگای فێركردنی چالاك له زیادبووندایه. ته‌كنه‌لۆژیای سه‌رده‌م چۆته ناو پۆله‌كانی خوێندن كه ئه‌مه‌ش وایكردووه ئاستی كارلێككردن له نێوان خوێندكارو مامۆستا به‌هێز بێت.\nزانكۆی كۆیه سوودی له ئبنته‌رنێت و په‌یوه‌ندی ئه‌لكترۆنی وه‌رگرتووه له ڕێگای پڕۆژه‌ی به ئه‌لیكترۆنی كردنی زانكۆ. دوای چه‌نده‌ها مانگ له داهێنانی له 2012 دا، پڕۆژه‌كه له ساڵی خوێندنی 2012-2013 دا كه‌وته كار و هه‌موو به‌شه‌كانی زانكۆی گرته‌وه وه‌ك كتێبخانه و گۆڤاری زانیاری ویه‌ڕێوه‌به‌رایه‌تی و فاكه‌لتی و به‌شه‌كان و كارمه‌نده ئه‌كادیمیه‌كان و هه‌روه‌ها دڵنیایی جۆری سه‌ر به زانكۆ. جێبه‌جێكردنی پڕۆژه‌كه بووه هۆی به‌رزبوونه‌وه‌ی ئاستی زانستی به‌كارهێنانی كۆمپیوته‌روئینته‌رنێت له نێوان ستافی ئه‌كادیمی زانكۆی كۆیه‌دا، هه‌روه‌ها بووه هۆی ده‌ركه‌وتنی زانكۆی كۆیه له سه‌ر تۆڕی ئینته‌رنێنی جیهانیدا.\nلە دوا رێزبەندی ویبسایتی زانکۆکانی جیهان، کە لەلایەن webometics.info ، رێکدەخرێت زانکۆی کۆیە بوونی هەیە و بەرەو پێش چوونێکی باشی پێوە دیارە. ئەم رێزبەندیە رێزبەندیەکی جێهانیە بۆ سیستەمە ئەلیکترۆنیەکانی زانکۆکان دەکرێت. دەستپێشخەریەکەش لە لایەن Cybermetrics پیشنیار کراوە کە بەشێکە لە دامەزراوەی (CSIC) کە دەزگایەکی زەبەلاحی تووێژینەوەیە لە وڵاتی ئیسپانیا.\nراپۆرتی دەزگای webometics دەریخستووە کە زانکۆی کۆیە لە پلەی( ١٢٠٦٩) لەسەر ئاستى جيهان دێت، ئەمەش بە سەرکەوتنێکی باش ئەژمار دەکرێت ئەگەر بەراورد بکرێت لەگەڵ پێگەی زانکۆی کۆیە کە هەر بوونیشی نەبووە لە راپۆرتەکانی پێشووتر. جێگای ئاماژە پێدانە کە لە راپۆرتی webometics زانکۆی کۆیە بە پلەی بیستەم دێت لە سەر ئاستی زانکۆکانی عێراق لە کۆی گشتی ئەو زانکۆیانەی ناویان هاتووە لەم رێزبەندیە کە بریتیە له ٥٥ زانکۆ.\nلێرەدا بەهۆی ئەم دەستکەوتە جێگای خۆیەتی کە سوپاسی ستافی زانکۆی کۆیە بکەین، هیوادارین کە کۆمەلگەی ئەکادیمی زانکۆمان بە هەستی یەک بوون و خۆبەخاوەن زانینەوە مامەڵە بکەن و لە هەولی بەردەوام بن بۆ بەرزبوونەوەی زیاتر و زیاتر زانکۆمان. وە دوپاتی دەکەینەوە کە کوردستان باشترین و گونجاوترین ژینگەیە بۆ وەبەرهێنان لە بواری زانست و فێرکردن.\nراپۆرتی webometics لەم لینکە بخوێنەوە